Škola Računara, Kurs za programiranje\nŠkola Računara - Kurs za programiranje - Audio verzija\nUkoliko imate određeni nivo znanja rada u Windows operativnom sistemu, te posedujete osnovnu računarsku pismenost, to jest savladali ste osnovna znanja rada na računaru, a uz to želite i da naučite određeni programski jezik, onda su obuke i kursevi za programiranje koji se organizuju u Akademiji Oxford svakako najbolji izbor za vas.\nBez sumnje će iskusni predavači koji sprovode sve pomenute obuke polaznicima da omoguće da sa lakoćom obavljaju predviđene zadatke, budući da bi trebalo da po zavrešetku nastave da se osposobe da samostalno koriste različite programske jezike, a kako bi mogli da obavljaju konkretne zadatke. Ovde je posebno važno istaći da će se polaznici tokom pohađanja odabrane obuke upoznati i sa praktičnom primenom stečenih znanja, a uz to će i predavači sa njima podeliti svoja iskustva u radu sa konkretnim programskim jezikom, tako da će im sigurno i olakšati budući rad.\nNastava se organizuje u celoj Srbiji, tačnije u svakom gradu u kome se nalaze poslovnice pomenute institucije koja je i organizator ove obuke. Kandidati imaju mogućnost da nastavu pohađaju ili u formi grupne ili, pak da se odluče za individualni tip obuke, budući da se kursevi i obuke za programiranje odvijaju upravo na ta dva načina. Oni bi trebalo da saopšte zaposlenima u konkretnoj poslovnici prilikom prijavljivanja koja vrsta nastave ih zanima, jer će se tada upoznati i sa dodatnim detaljima koji se odnose na njihovu organizaciju. Zapravo, individualna nastava podrazumeva rad jednog kandidata sa profesorom, a gde on može da zahteva određene termine kada će se predavanja održavati, te da se sa profesorom dogovori i o dinamici po kojoj će pratiti odabrani kurs. Za individualnu nastavu je karakteristično i to da je samo njeno trajanje precizirano, a što svakako nije slučaj kod grupne obuke, jer je kod nje sve jasno definisano. Osim trajanja, zna se i u kojim terminima se časovi održavaju, to jest kojom dinamikom i kandidati ne mogu da očekuju da se izvrše neke promene ukoliko se odluče za ovaj tip nastave. A isto tako treba da naglasimo i da Akademija Oxford posebnu pažnju obraća na izuzetno visok kvalitet nastave, tako da su grupe uvek manje, to jest broje od troje do maksimalno osmoro kandidata.\nSvako koga zanimaju obuke i kursevi za programiranje može da se prijavi cele godine na nekoliko načina, odnosno ili da kontaktira odabranu poslovnicu telefonskim putem ili da na mejl adresu navedenu na zvaničnom sajtu pomenute institucije pošalje informacije za prijavu, a u kojima će da navede svoje osnovne podatke, to jest ime, prezime i broj telefona na koji može da bude kontaktiran, ali i vrstu nastave za koju je zainteresovan, kao i mesto u kome želi da je pohađa, te neke dodatne detalje, a ukoliko postoje (na primer datum kada bi mu odgovaralo da nastava počne i slično). Pored svih pomenutih načina, zainteresovani kandidati mogu da se prijave za pohađanje odabrane obuke i lično u jednoj od brojnih poslovnica ove institucije.\nŠta podrazumevaju obuke i kursevi za programiranje?\nPlan i program svih pojedinačnih kurseva je u potpunosti prilagođen početnim znanjima, mada postoje i određeni kursevi i obuke za programiranje koji su namenjeni naprednim korisnicima, poput na primer onoga za PHP. Tu se, osim već pomenutih znanja i veština, očekuje da prijavljeni kandidati imaju makar osnovni nivo poznavanja korišćenje programa Adobe Dreamweaver, te je poželjno i da su upoznati sa HTML - om, kao i da poznaje princip izrade web prezentacija na osnovnom nivou.\nU okviru kurseva koji su namenjeni početnicima će se kandidati upoznati sa korišćenjem najpre različitih programskih jezika i sa izradom konkretnih sadržaja koji su specifični upravo za taj jezik. A za neke od pomenutih kurseva, kao na primer za C + + se zahteva sve što je već pomenuto, ali je poželjno i da polaznici imaju znanje makar osnovnog korišćenja programskog jezika C, mada za većinu navedenih obuka se ne zahteva poznavanje programiranja.\nZainteresovani polaznici će prilikom prijavljivanja da odluče koje tačno obuke i kursevi za programiranje ih zanimaju, pa će tom prilikom dobiti i precizne informacije o nastavnom planu i programu.\nKoji vid nastave podrazumevaju obuke i kursevi za programiranje?\nSvaki pomenuti kursevi i obuke za programiranje podrazumevaju dva tipa nastave po kojima se nastava odvija, a od svakog prijavljenog kandidata se očekuje da se izjasni u trenutku prijavljivanja da li ga zanima pohađanje individualne ili grupne nastave.\nSvi oni kandidati koji budu odlučili da pohađaju nastavu u grupi, na prvom mestu moraju da znaju da broj kandidata u grupi može da bude najviše 8, a da je potrebno da se u jednoj poslovnici Akademije Oxford prijavi najmanje 3 kandidata koji žele da pohađaju konkretnu obuku, kako bi bila oformljena jedna grupa. Nastava u ovom slučaju podrazumeva najpre tačno definisano trajanje, odnosno termine u kojima se časovi održavaju, ali isto tako je jasno definisana i dinamika. Iz tog razloga često navodimo da kandidat nema slobodu koju ima kod individualne nastave, ali postoji samo jedna situacija kada se čak i u okviru grupne nastave može promeniti termin njenog održavanja. Naime, samo onda kada apsolutno svi polaznici koji čine jednu grupu budu izneli zahtev za promenom termina svom predavaču, on će to preneti koordinatoru za nastavu te poslovnice, koji će i da donese odluku da li termin može da bude promenjen ili ne. A pre nego što bude doneo ovu odluku, on će da proveri da li bi ona mogla da ima uticaja na ostale kurseve koji se u konkretnoj poslovnici odvijaju, pa tek ako je siguran da promena termina neće negativno uticati na njih, on će zainteresovanim kandidatima da omogući promenu termina, to jest ispuniće njihov zahtev.\nOno što je posebno zanimljivo kod individualne nastave jeste da se svaki kandidat sa profesorom dogovara o svemu, osim o njenom trajanju, koje je precizno utvrđeno nastavnim programom. A to podrazumeva dogovor oko termina kada će časovi da se održavaju i dinamike po kojoj će taj kandidat da ih pohađa, ali se isto tako oni dogovaraju i o datumu kada bi individualna obuka i kurs za programiranje trebalo da počne.\nKome su kursevi i obuke za programiranje namenjeni?\nMnogobrojne obuke i kursevi za programiranje koje se organizuju od strane Akademije Oxford, a bez obzira koji programski jezik da je u pitanju, odnosno o kojoj vrsti nastave je reč su namenjeni svakome ko, na prvom mestu poseduje osnovno znanje rada na računaru, te ko je upoznat sa korišćenjem Windows operativnog sistema. Potrebno je da uz prijavljeni kandidati žele i da savladaju konkretan programski jezik, kako bi se u perspektivi bavili programiranjem u bilo kom segmentu.\nNaglašavamo i to da se za pojedine kurseve u ovoj oblasti može očekivati određeno predznanje, ali da to uglavnom nije imperativ.\nKoliko traju obuke i kursevi za programiranje?\nIako su kursevi i obuke za programiranje brojne, naglašavamo da je njihovo trajanje sasvim jasno određeno, bez obzira da li kandidat odluči da nastavu pohađa u grupi ili individualno.\nA ono što je posebno bitno da znaju svi kandidati koji su zainteresovani za kurseve iz ove oblasti jeste da bez obzira da li se odluče za učenje određenih programskih jezika poput na primer C, C++, PHP - a i ostalih ili žele da nauče da izrađuju igrice u programu Flash, odnosno da nauče da rade sa bazama podataka, nastavni plan i program je potpuno istovetan, a sa stanovišta trajanja.\nTako, individualna nastava za bilo koji kurs i obuku za programiranje podrazumeva ukupno 24 školska časa, to jest 24 puta po 45 minuta nastave, a raspoređeno onako kako odgovara i konkretnom polazniku i predavaču.\nKada su u pitanju grupne obuke i kursevi za programiranje, nastavni program je sačinjen od ukupno 36 školskih časova, stim da je ovde definisana i dinamika njihovog održavanja. A ona podrazumeva da kandidat treba da prati nastavu tri puta nedeljno i to u trajanju od 135 minuta svakoga dana, a to znači tri puta nedeljno po 3 školska časa.\nKoliko koštaju kursevi i obuke za programiranje?\nKako su obuke i kursevi za programiranje zaista brojni, to ne možemo navesti cenu za svaku pojedinačnu obuku, pa vam iz tog razloga preporučujemo da posetite sledeći link gde ćete dobiti tačnu informaciju koliko koji kurs i obuka za programiranje košta.\nMesto i vreme održavanja obuka za programiranje\nSve obuke i kursevi za programiranje se sprovode u poslovnicama Akademije Oxford koje se nalaze širom naše zemlje.\nIndividualna nastava podrazumeva da će svaki pojedinačni kandidat da se sa svojim profesorom dogovori oko termina kada bi časovi trebalo da se održavaju, to jest da precizira detalje u vezi sa dinamikom po kojoj će predavanja da se održavaju, a najpre će da se usaglase kada bi ova vrsta nastave trebalo da počne.\nGrupni kursevi i obuke za programiranje se takođe organizuju u svim poslovnicama pomenute institucije, ali se ovom prilikom mora sačekati prijavljivanje tri kandidata najmanje, jer je to i osnovni uslov da bi se jedna grupa mogla formirati. A pošto se bude ispunio ovaj uslov kandidati koji su se prijavili u toj poslovnici će biti vrlo brzo obavešteni o tačnom datumu kada počinje ova vrsta nastave, kao i o terminima.\nzahvaljujući saradnji koju ostvarujemo sa Oxford Web Studio - om naši klijenti mogu da imaju najbolju praksu u oblasti programiranja, a koju vode visokokvalifikovani predavači koji iza sebe imaju godine iskustva u radu sa različitim programskim jezicima\nkandidati se prijavljuju u toku cele godine za pohađanje odabrane obuke i to lično u jednoj od poslovnica ili telefonskim putem, a mogu i na mejl Akademije Oxford da pošalju sve podatke za prijavljivanje (adresa za slanje se nalazi na oficijelnom sajtu)\nsve obaveze plaćanja koje podrazumevaju obuke i kursevi za programiranje kandidati vrše u poslovnici u kojoj pohađaju nastavu\nu okviru odabranog kursa za organizovane grupe polaznika iz konkretne kompanije može doći do prilagođavanja nastavnog programa, ukoliko je potrebno\nKurs i obuka za Python (početni)\nJedan od programskih jezika koji važi za vrlo lako savladiv je i Python, a svako ko bude imao želju da pohađa obuku i kurs za Python - početni će biti u mogućnosti i da se upozna sa osnovnim funkcijama koje on nudi.\nKurs i obuka za Python, početni >>>\nKurs i obuka za Python (napredni)\nSve one osobe koje su pohađale osnovni kurs za rad sa programskim jezikom Python, ako to žele mogu i da steknu znanja na naprednom nivou, a što im omogućuje obuka i kurs za Python - napredni.\nKurs i obuka za Python, napredni >>>\nKurs za programski jezik C\nKurs za programski jezik C trаje mesec dana i ima ukupno 36 školskih čаsova u varijanti grupne nastave, a 24 časova u varijanti individualne nastave. Za pohađanje ovog kursa potrebno je osnovno poznavanje Windows okruženja. Od polaznika se ne zahteva znanje programiranja.\nKurs za programski jezik C >>>\nKurs za programski jezik C++\nKurs za programski jezik C++ trаje mesec dana i ima ukupno 36 školskih čаsova u varijanti grupne nastave, a 24 časova u varijanti individualne nastave. Za pohađanje ovog kursa potrebno je osnovno poznavanje Windows okruženja, a poželjno je i poznavanje programskog jezika C.\nKurs za programski jezik C++ >>>\nKurs za Visual Basic\nObuka za Visual Basic trаje mesec dana i ima ukupno 36 školskih čаsova u varijanti grupne nastave, a 24 časa u varijanti individualne nastave. Za pohađanje ovog kursa potrebno je osnovno poznavanje rada na računaru.\nKurs za Visual Basic >>>\nKurs za Java programiranje\nKurs za programski jezik Javu trаje mesec dana i ima ukupno 36 školskih čаsova u varijanti grupne nastave, a 24 časova u varijanti individualne nastave. Za pohađanje ovog kursa potrebno je osnovno poznavanje Windows okruženja. Od polaznika se ne zahteva znanje programiranja.\nKurs za Java programiranje >>>\nKurs za skriptni jezik Java Script trаje mesec dana i ima ukupno 36 školskih čаsova u varijanti grupne nastave, a 24 časova u varijanti individualne nastave. Za pohađanje ovog kursa potrebno je osnovno poznavanje Windows okruženja, a poželjno je poznavanje osnova izrade web prezentacija.\nKurs za Java Web Servis\nPostanite programer. Oxford Akademija nudi Vam najsavremeniji kurs za savladavanje osnova Java Web servisa. Polaznici će biti u prilici da nauče metode razvoja ovog programskog jezika, koji služi za programiranje najraznovrsnijih sadržaja.\nKurs za Java Web Servis >>>\nKurs za PHP\nKurs za programski jezik PHP trаje mesec dana i ima ukupno 36 školskih čаsova u varijanti grupne nastave, a 24 časova u varijanti individualne nastave. Za pohađanje ovog kursa potrebno je osnovno poznavanje Windows okruženja, a poželjno je poznavanje osnova izrade web prezentacija (Adobe Dreamweaver / HTML).\nKurs za PHP >>>\nKurs Baze Podataka MySQL\nMySQL je najpopularniji sistem otvorenog koda za upotrebu baze podataka. To je open source projekat koji odlikuju brzina i stabilnost. Zbog ovih osobina MySQL predstavlja čest izbor za internet aplikacije, jer je, zbog velikog saobraćaja, neophodna brzina pri otvaranju.\nKurs za MySQL Baze Podataka >>>\nKurs za rad sa bazom podataka u NET alikacijama\nUz kurs i obuku za rad sa bazom podataka u NET aplikacijama Akademije Oxford, brzo i jednostavno, možete savladati tehnike kreiranja baze podataka u NET aplikacijama.\nKurs za Baze Podataka u NET Aplikacijama>>>\nKurs za Delphi\nKurs za programski jezik Delphi trаje mesec dana i ima ukupno 36 školskih čаsova u varijanti grupne nastave, a 24 časova u varijanti individualne nastave. Za pohađanje ovog kursa potrebno je osnovno poznavanje Windows okruženja. Od polaznika se ne zahteva znanje programiranja.\nKurs za Delphi >>>\nSpisak gradova za školu računara - kurs i obuka za programiranje


Ko ratuje i ko je na čijoj strani? Pet ključnih stvari koje bi trebalo da znate o haosu u Libiji i zašto može da bukne novi…\nSukobi u Libiji ponovo su buknuli pre nekoliko dana, skoro osam godina nakon pada Muamera Gadafija i početka krvavog građanskog rata i svega nekoliko dana uoči mirovne konferencije na kojoj su zaraćen strane trebalo da sednu za isti sto. Ko protiv… »\nPosejano seme razdora u alijansi: Ukoliko Erdogan sa Putinom postigne novi dogovor, nakon s-400 stiže i drugo rusko oružje…\nPre jučerašnjeg sastanka u Moskvi s ruskim kolegom Vladimirom Putinom je turski predsednik Redžep Tajip Erdogan izjavio kako će Ankara nastaviti jačati saradnju s Moskvom, piše Jeni Safak. Takođe je komentarisao izjavu izraelskog premijera… »\nJasan odgovor Putina predsedniku Finske: Ne želimo da se Arktik pretvori u Krim! Izbegnimo situacije slične bombardovanju…\nPredsednik Rusije Vladimir Putin ponovo je danas pozvao na poštovanje međunarodnog prava kako bi se izbegle situacije slične bombardovanju Jugoslavije. Putin je to rekao odgovarajući predsedniku Finske Sauliju Ninisteu, koji je ocenio da je Rusija… »


Festival glumca „Zaplet“, ovog oktobra slavi svoj deseti rođendan – Bosonoga\nGradsko pozorište “Jazavac” ove godine slavi 12 godina postojanja, a njihov najveći i najcjenjeniji projekat, Međunarodni festival glumca “Zaplet” održaće se deseti put.\nOvaj festival održaće se od 20. do 26. oktobra u Gradskom pozorištu “Jazavac”, a kao i svake godine spremili su nam predstave koje svojim kvalitetom, formom i sadržajem donose nešto novo.\nOrganizatori “Zapleta” spremili su i popratni sadržaj u vidu izložbe karikatura Dobrosava Bobe Živkovića koja će biti otvorena prvog dana festivala i razgovora sa glumcima u kojima će učestvovati Rene Bitorajac, Vuk Kostić i Ljubomir Bandović.\nNa rođendan pozorišta, kada će festival biti otvoren, premijerno će biti odigrana predstava “Taximetar” u izvedbi Gradskog pozorišta “Jazavac”, po tekstu Gorana Vojnovića i u režiji Slobodana Perišića.\nRepertoar ovogodišnjeg “Zapleta” pogledajte u nastavku, dok detaljan program možete pronaći na njihovoj stranici www.gpj.ba.\nIzvor i fotografije: Gradsko pozorište “Jazavac” Promo\nPrethodni članakDžulija, Lukas i Piter se vraćaju sa "Ben Is Back" (VIDEO)\nSledeći članakKira Najtli i nova verzija "Pokajanja" (VIDEO)


OSM Televizija - Vučić stigao u dvodnevnu posjeti BiH\nVučić stigao u dvodnevnu posjeti BiH\nNakon šest godina i posjete Borisa Tadića Sarajevu, predsjednik Srbije, Aleksandar Vučić stigao je danas u dvodnevnu, zvaničnu posjetu BiH.\nVučića su na aerodromu dočekali ministar spoljnih poslova BiH Igor Crnadak i ambasador Srbije u BiH Stanimir Vukićević.\nVučić se sa aerodroma uputio ka Predsjedništvu BiH, gdje je dočekan uz najviše vojne počasti. Nakon sastanka sa članovima Predsjedništva, posjetiće Istočno Sarajevo.\nU delegaciji Srbije nalaze se i ministar trgovine, turizma i telekomunikacija Rasim Ljajić i ministar građevinarstva, saobraćaja i infrastrukture Zorana Mihajlović.\nVučić je uoči dolaska poručio da Srbiju i BiH razdvajaju pitanja iz prošlosti, a spaja budućnost. On je istakao da Srbija poštuje teritorijalni integritet BiH i da prema njoj nema nikakvih pretenzija, ali da to isto očekuje od BiH i svih drugih zemalja.\nOčekuje se da će Vučić sa zvaničnicima BiH razgovorati o korekciji granice na Drini i kod Rudog. Dio posjete predsjednika Srbije rezervisan je i za susret sa predstavnicima Grada i opština Istočnog Sarajeva.\nVučić će danas posjetiti lokaciju na kojoj se gradi Јavno-zdravstvena ustanova "Bolnica Istočno Sarajevo", dok će u Sarajevu posjetiti Hram rođenja Presvete Bogorodice-Sabornu crkvu, gdje će se sastati sa mitropolitom dabrobosanskim Hrizostomom.\nJoš iz iste kategorije: « Vlada Srpske utvrdila Nacrt zakona o banjama Vučić-Zvizdić: Dostići trgovinsku razmjenu od dvije milijarde evra »


Potpisujem :: NVO oštro kritikuju novi Predlog Zakona o besplatnoj pravnoj pomoći\nGrupa nevladinih organizacija i mreža koje pružaju besplatnu pravnu pomoć uputile su oštru kritiku na novi Predlog Zakona o besplatnoj pravnoj pomoći. Ukoliko ovaj predlog bude usvojen, zbog odredbi o regulisanju rada pružalaca ove usluge i pretnji novčanim kaznama, teško da će biti zainteresovanih advokata, pravnih klinika\ni nevladinih organizacija da po predloženim uslovima pružaju ovu pomoć građankama i građanima. Predlog zakona ne prepoznaje žrtve nasilja kao korisnike besplatne pravne pomoći, što nije u skladu sa standardima koje postavlja Konvencija Saveta Evrope protiv nasilja prema ženama.\nGrupa nevladinih organizacija i mreža koje pružaju besplatnu pravnu pomoć uputile su oštru kritiku na novi Predlog Zakona o besplatnoj pravnoj pomoći. Ukoliko ovaj predlog bude usvojen, zbog odredbi o regulisanju rada pružalaca ove usluge i pretnji novčanim kaznama, teško da će biti zainteresovanih advokata, pravnih klinika i nevladinih organizacija da po predloženim uslovima pružaju ovu pomoć građankama i građanima. Predlog zakona ne prepoznaje žrtve nasilja kao korisnike besplatne pravne pomoći, što nije u skladu sa standardima koje postavlja Konvencija Saveta Evrope protiv nasilja prema ženama.


Sud BiH prihvatio nagodbu Zolje s Tužilaštvom\nAgencije 27.04.2012 21:24\nSARAJEVO - Sud Bosne i Hercegovine prihvatio je danas sporazum o priznanju krivice koji je Rasema Handanović, optužena za ubistva hrvatskih civila kod Konjica 1993. godine, potpisala sa Državnim tužilaštvom, a izricanje presude zakazano je za ponedjeljak, 30. april.\n"Još jednom želim da izrazim svoje duboko kajanje za sve što sam počinila. Žao mi je što sam prisustvovala pogubljenju i izjavljujem duboko saučešće svima kojima sam nanijela zlo. Počinila sam krivično djelo i želim da završim i odslužim svoju kaznu što prije", kazala je Handanovićeva, obraćajući se Sudskom veću, javila je Balkanska istraživačka mreža (BIRN).\nHandanovićeva, nekadašnja pripadnica Specijalnog odreda za posebne namjene "Zulfikar" pri Štabu Vrhovne komande Armije BiH, priznala je krivicu za zločine počinjene nad civilima i ratnim vojnim zarobljenicima u selu Trusina kod Konjica 1993. godine.\nSporazumom je predviđeno da Handanovićevoj, zvanoj "Zolja", bude izrečena kazna od pet do šest godina zatvora.\nIzricanjem presude, ona će biti prva žena koju su lokalni sudovi u BiH osudili za ratne zločine.\nVesna Budimir iz Tužilaštva BiH kazala je da se na potpisivanje sporazuma odlučila zbog "iskrenog kajanja optužene", te činjenice da se Handanovićeva sporazumom obavezala da će svjedočiti u drugim predmetima i istragama koje se tiču zločina u Trusini.\n"Ono što je možda i najvažnije i što želim da napomenem pred ovim sudom je da su članovi porodica ubijenih u Trusini saglasni sa ovim sporazumom i kaznom koju smo predložili", naglasila je Budimir.\nSenad Kreho, branilac optužene Handanović, rekao je da je odluka o prihvatanju sporazuma pravedna, te da je optužena tokom rata u BiH izgubila najbliže članove porodice i bila žrtva silovanja.\nHandanovićeva je uhapšena u Sjedinjenim Američkim Državama u aprilu 2011, a u BiH je izručena krajem prošle godine, od kada se nalazi u pritvoru.\nSporazumom o priznanju krivice Handanovićeva se obavezala da će svjedočiti u suđenjima vezanim za Trusinu.\nSa svjedočenjem je započela 30. marta ove godine na suđenju Mensuru Memiću, Dževadu Salčinu, Senadu Hakaloviću, Nedžadu Hodžiću, Nihadu Bojadžiću i Zulfikaru Ališpagi, bivšim pripadnicima Armije BiH, optuženima za ubistvo 18 civila i četiri vojnika HVO-a u Trusini.\nPrema optužnici, Memić, Salčin i Hodžić, pripadnici odreda "Zulfikar", i Hakalović, nekadašnji vojnik 45. brigade "Neretvica", učestvovali su u napadu na Trusinu i ubistvima civila i ratnih zarobljenika. Bojadžiću, nekadašnjem zamjeniku komandanta odreda, na teret je stavljeno da je rukovodio napadom, dok je Ališpago optužen da kao komandant nije kaznio vojnike odreda koji su učestvovali u ubistvima.\nZa zločine u Trusini, Tužilaštvo BiH vodi istragu protiv Edina Džeke, bivšeg pripadnika odreda "Zulfikar", koji se nalazi u pritvoru, a izručen je organima pravosuđa u BiH iz SAD.


EXPRES VESTI - Severna Koreja će imati materijal za 20 atomskih bombi?\nMOSKVA - Nakon najnovije nuklearne probe, Pjongjang je, navodno, povećao obim obogaćivanja uranijuma i mogao bi da ima dovoljno radioaktivnog materijala za približno 20 bombi do kraja godine, prenosi Sputnjik.\nNa osnovu izveštaja objavljenom na sajtu "38 Nort" koji se bavi analizom događaja u Severnoj Koreji, eksperti veruju da pojačana produkcija, uz velike zalihe uranijuma, omogućava Severnoj Koreji da godišnje proizvede oko 150 kilograma materijala što je dovoljno za sedam atomskih bombi.\nMinistar spoljnih poslova Severne Koreje izjavio je ranije danas da je Pjongjang spreman da izvede još jedan napad protiv "provokacija" SAD, čiji su bombarderi ove nedelje preleteli iznad Južne Koreje u znak solidarnosti sa svojim saveznikom posle najnovije nuklearne probe Severne Koreje, javlja Rojters.\nPosle najnovije nuklearne probe Severne Koreje, SAD i Južna Koreja ponovo su pozvale na dodatne sankcije protiv Pjongjanga, koji je pritisak radi novih sankcija okarakterisao kao "smešan", obećavši da će nastaviti da jača svoju nuklearnu moć.\nViše iz kategorije: « KLINTONOVA IMA UPALU PLUĆA: Lekarski tim tvrdi da je i dalje zdrava i sposobna da bude predsednik\tVikiliks: Asanžovo mentalno zdravlje ugroženo »


13. jan. 2008. 13:23 Objavljeno u ANALIZE, VIJESTI IZ SVIJETA\n“Odluka da li će se i kako NIS privatizovati zavisi u potpunosti od srpske vlade. Ali, takođe bih želeo da naglasim da, u slučaju da Srbija odluči da proda kompaniju ili neke njene delove u bilo kojem obliku, Gaspromnjeft bi bio zainteresovan da uzme velikog udela u tome kao strateški investitor”, istakao je Medvedev, koji je i generalni direktor Gasprom eksporta.\nMedvedev je u autorskom tekstu za beogradsku “Politiku” naglasio da kroz učešće u srpskoj energetskoj industriji i infrastrukturi Gasprom može Srbiji da donese investicije, resurse, modele rada i energetsku sigurnost.\n“Gasprom ima veliki broj konkretnih projekata koji će produbiti naše partnerstvo u oblasti gasa i doprineti sigurnosti snabdevanja energijom koja je tako visoko na listi prioriteta Srbije i cele Evrope”, rekao je Medvedev.\nOn navodi da je gasovod “Južni potok” još jedan primjer da rad Gasproma teži ka stabilnom i sigurnom snabdjevanju gasa, pošto bi on garantovao dodatne količine ruskog gasa za srpske potrošače.\n“Postoje dve različite potencijalne trase za kopneni deo gasovoda `Južni potok`, koji će prvo doneti ruski gas u Evropu prolazeći preko dna Crnog mora. Konačna odluka o odabiru južne ili severne trase još nije doneta. Ipak, očigledno je da će mogućnost građenja gasovoda kroz teritoriju Srbije doneti veliki napredak srpskoj privredi”, konstatovao je Medvedev.\nOcijenivši da bi dovršenje i kasnija upotreba podzemnog skladišta gasa u Banatskom Dvoru mogla da postane zajednički rusko-srpski projekat, Medvedev je naglasio da bi njegova realizacija u prvoj fazi pokrila svu potražnju za gasom tokom zimskog perioda u Srbiji, kao i u BiH.\n“Mi takođe istražujemo mogućnosti širenja srpskog sistema tranzita gasa i njegovo povezivanje sa više potrošača, kao i realizaciju sporazuma koji će proučiti mogućnost izgradnje gasovoda preko cele teritorije Srbije. Ništa još nije odlučeno, ali trenutno o tome pregovaramo sa Srbijagasom”, rekao je Medvedev.


Festival ekološkog obrazovanja - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Festival ekološkog obrazovanja\nčetvrtak, 19 januar 2012 08:55\nU okviru Trećeg festivala ekološkog obrazovanja, u vrtiću ''Ciciban'' organizovana je ekološka radionica, na kojoj su učestvovali predškolci, kao i učenici prvog i drugog razreda osnovne škole ''Moma Stanojlović''. U okviru ove radionice mališani su zajedno sa svojim vaspitačicama i učiteljicama napravili ekološku izlozbu radova na temu zaštite životne sredine.\nSvoje ideje i radove na temu zaštite životne sredine danas su predstavili predškolci kao i njihovi malo stariji drugari, učenici prvog i drugog razreda osnovne škole ''Moma Stanojlović''. Zajedno sa svojim vaspitačicama i učiteljicama oni su pravili zanimljive radove i oslikavali crteže, koji će biti izloženi narednih dana u holu vrtića.\nOvo je treća godina za redom da se u Kragujevcu održava Festival ekološkog obrazovanja. Centar za ekološko obrazovanje i održivi razvoj koji funkcioniše u okviru Politehničke škole već dve godine, uključen je i ovaj put u organizaciju raznih aktivnosti, povodom obeležavanja Međunarodnog dana ekološkog obrazovanja, koje će trajati do 5. februara.


Nova atrakcija na Floridi posvećena životu ispod površine mora\nJedna od najnovijih atrakcija na Floridi posvećena je životu ispod površine mora u okolini arhipelaga Florida Kiz, najjužnijeg dela te države i Sjedinjenih Država. Novi Eco-Discovery Centar u Ki Vestu rezultat je saradnje Američke uprave za istraživanje atmosfere i okeana, Službe nacionalnih parkova i vlade Floride. Džejms Konoton je savetnik predsednika Buša za kvalitet prirodne sredine.\n«Privlačnost ovog centra je u tome što možete da zavirite ispod površine mora bez da udjete u vodu. Ali cilj je da se, kada zaista zaronite, odnosite prema prirodnom okruženju sa poštovanjem i da omogućite da i buduće generacije uživaju u njemu.»\nCentar prikazuje veliku raznolikost habitata, kako podmorskih tako i kopnenih, na ostrvlju Florida Kiz i u njihovoj okolini. Ovaj ostrvski lanac se sastoji od oko hiljadu i po ostrva i grebena izmedju Atlantskog okeana i Meksičkog zaliva. Florida je poznata po svojim sunčanim plažama, svemirskom centru Kenedi i zabavnom kompleksu Disney World. Oni koji su angažovani u podizanju Eco-Discovery Centra nadaju se da će on takodje postati jedna od vodećih turističkih atrakcija te države. U Centru se nalazi i Akvarijus, podmorske laboratorije koja je postavljena 20 metara ispod površine mora. Naučnici mogu da provedu do dve nedelje na Akvarijusu proučavajući podmorski život. Posetioci ove laboratorije mogu da čuju snimke rada istraživača, da posmatraju podmorska bića kroz specijalne prozore kao i da učestvuju u interaktivnoj turi ovog habitata.\n«Florida Kiz su važan prirodni resurs i to ne samo za ovu državu, već za celu Ameriku pa i svet. Ovo ostrvlje je takodje jedan od najpristupačnijih resursa od kojeg možemo da naučimo mnogo o vitalnosti svetskih mora i okeana i potrebi očuvanja životne sredine u njima. «\nPutem podvodnih kamera posetioci mogu da posmatraju korale. Ostrvlje se inače sastoji od koralnih grebena. Puni mesec u avgustu je posebno dobra prilika za posmatranje aktivnosti korala.\nNaučnici proučavaju životni ciklus i reproduktivni proces korala kako bi mogli da poboljšaju njihovu sposobnost da se prilagode i prežive. Svake godine kolonije korala odumiru delom i iz prirodnih uzroka, poput uragana i bolesti, i smatraju se jednim od najviše ugroženih eko-sistema naše planete. Medjutim, poput tropskih prašuma, korali takodje podržavaju egzistenciju mnogih drugih biljnih i životinjskih vrsta. Posetioci sada mogu izbliza da vide ovu i druge misterije podmorskog sveta u novom Eko-Discovery Centru u Ki Vestu na Floridi.


Kon: Nije vreme za naglo opuštanje mera - Glas Zaječara\nHome Društvo Kon: Nije vreme za naglo opuštanje mera\nEpidemiolog Predrag Kon izjavio je danas da je epidemiološka situacija u Srbiji i dalje nesigurna i da nije vreme za naglo opuštanje mera.\n„Juče je broj zaraženih bio 161, i ovo ni u kom slučaju nije vreme za naglo opuštnje mera”, rekao je Kon za RTS.\nOn je naveo da je virus i dalje prisutan, i dalje kovid ambulante rade svoj posao i ima pacijenata.\n„Smanjuje se broj onih koji se testiraju zbogu sumnje na kovid, povećava se broj onih koji se testiraju zbog putovanja. Sve to daje podatke o procentima pozitivnosti koji nisu potpuno adekvatni, ali jasno se vidi da je smirivanje u toku”, rekao je Kon.\nKon je istakao i da su apsolutni prioritet školski kolektivi i otvaranje škola, odnosno obezbeđenje da u početku nastave bude što je moguće bolja epidemiološka situacija.\nPrethodni tekstZaječarska okružna liga: Šljivar dočekuje Hajduk, Graničar protiv Velike Jasikove, Radnički putuje u Kalnu


Nova rezolucija SB UN protiv severnokorejskih zvaničnika – NovostiDana.rs\nNova rezolucija SB UN protiv severnokorejskih zvaničnika\nSavet bezbednosti UN usvojio je rezoluciju kojom se uvode sankcije protiv četiri institucije i 14 severnokorejski zvaničnika, uključujući zvaničnika za koga se veruje da je na čelu obaveštajnih službi, kao odgovor na odluku Severne Koreje da nastavi da sprovodi program naoružanja. Tekst dokumenta koji su predložile SAD usvojen je jednoglasno. Rezoluciju je podržala i Kina, glavni saveznik Severne Koreje.\nRezolucija ne uključuje, medjutim, neke od sankcija koje je ranije predlagao Vašington poput embarga na naftu, zabranu pomorske trgovine ili ograničenja za Severnokorejce koji trguju ili rade u inostranstvu.\nSankcije se sastoje u blokadi imovine i zabrani putovanja.\nMedju zvaničnicima na koje se odnose sankcije je i Ćo Il-U za koga se veruje da je na čelu obaveštajne službe komunističkog režima.\nZabrana se odnosi i na funkcionere vladajuće severnokorejske Radničke partije, kao i direktore kompanija zaduženih za nabavku u okviru programa naoružanja Pjongjanga.\nOgranak severnokorejske vojske, dve kompanije i jedna banka takodje su na listi sankcija UN.\nRezolucija Saveta bezbednosti UN i pooštravanje sankcija Pjongjangu odgovor su na nova testiranja balističkih raketa. Severna Koreja izvela je u ponedeljak treću raketnu probu u tri nedelje.


“U Srpskoj ne može doći do sukoba, građani treba da žive smireno, ja im garantujem da ovdje nikakvih sukoba neće biti. Može biti podvala, imamo mi terorista u BiH koji mogu nešto da naprave, ali ovdje u Srpskoj niko nikoga neće slati u rat, ovdje neće biti rata, Republika Srpska će se braniti i odbraniti i dodatno ojačati i osamostaliti putem političkog procesa”, rekao je Dodik u intervjuu za Alo.\nNa konstataciju da Republika Srpska sada ima i Žandarmeriju, Dodik je rekao da Srpska ima “svašta što vi ne znate i ne treba da znate”.\n“I dan-danas je tako, oni nađu neke kvaziintelektualce, kvazinovinare, pijandure po Beogradu, koji pišu svašta o nama, a niko nije došao ovdje da vidi kako se mi borimo, da vide grad koji smo napravili u posljednjih 20 godina, a koji izgleda kao pravi evropski grad, čist, uredan, fin, ljudi su fino obučeni, zadovoljni i, naravno, sa željom da bude bolje”, rekao je Dodik.\nKako je dodao, “oni iz ćumeza i kafana u Beogradu pišu razne negativne tekstove, a nema šanse da se u bilo kom mediju u Sarajevu nađe Srbin da piše i podržava Republiku Srpsku, dok u Beogradu možete da nađete medije gdje dođu Bošnjaci novinari koji kleveću Srpsku”.\n“Beograd pokazuje svoju veličinu u činjenici da može i to da istrpi, a mi u Republici Srpskoj pokazujemo snagu da nam takvi napisi ne mogu ništa, pa ni da nas iznerviraju”, rekao je Dodik.\n“Vidio sam da nisu imali nikakve kuraži. Kada god je trebalo neku važnu odluku tog vremena donijeti, uvijek su govorili “a stranci”… šta stranci? Ako je Vučić išta uradio, a jeste mnogo, učinio je to da Srbija vodi autentičnu srpsku politiku”, rekao je Dodik.\n“Sada svi govore da je Kosovo tema. Vučić je na neki način sam sebi napravio problem. On dok nije postavio Kosovo kao najvažnije srpsko pitanje za razgovore, Kosovo je bilo izgubljena priča. Bilo je izgubljeno za svakog Srbina, svi su smatrali da je to gotova priča i da samo još nešto malo treba završiti oko one četiri opštine, a i za to se vjerovalo da će se nekom intervencijom stranaca integrisati u toku noći”, rekao je Dodik.


Đorđević: Ostao nam je još jedan korak, nadam se da ćemo uspeti\n► Đorđević: Ostao nam je još jedan korak, nadam se da ćemo uspeti\nSelektor košarkaške reprezentacije Srbije Aleksandar Đorđević rekao je večeras da je zadovoljan što je njegova ekipa upisala "preko potrebnu pobedu" nad Grčkom u kvalifikacijama i izrazio nadu da će naredni korak biti plasman na Svetsko prvenstvo.\n"Veoma, veoma bitna utakmica za nas. Naravno, niko pre utakmice nije znao da će biti laka. Oni ovde nisu došli s najboljim timom, a mi smo iskoristili. U početku smo pronašli igru pod košem, a potom je u nastavku energija bila dobra. Mislim da smo ispoštovali zadatke većim delom utakmice. Završili smo je u velikom stilu... Ostao nam je još jedan korak i nadam se da ćemo u tome uspeti", rekao je Đorđević novinarima u Beogradu.\nSrbija je večeras u hali "Aleksandar Nikolić" pobedila Grčku sa 84:61 u četvrtom kolu Grupe L drugog kruga kvalifikacija za Svetsko prvenstvo 2019. godine.\n"Ono što mi se nije svidelo je veliki broj grešaka, čak 12 u prvom poluvremenu. To nije naša prepoznatljiva igra, odakle tražimo jednostavnost, bez teških dodavanja i rešenja... Možda je ona najteža igra, ali je najefikasnija", rekao je Đorđević.\nOn se zahvalio svim košarkašima koji su se odazvali pozivu i što su bili u timu za prethodna dva meča.\n"U tri dana je teško stvoriti igru, odnosno uigrati se. Često dolazi do promena... Igrači dolaze iz različitih sredina i treba vremena da se pripremi tim. Zahvalan sam svima što su bili. U ovakvim utakmicama se vidi da često individualni kvalitet presuđuje. Dobili smo neke mlade igrače koji se hrane iskustvom iz ovakvih okupjanja", rekao je Đorđević.\nSelektor se zahvalio publici koja je prepoznala bitan trenutak u kvalifikacijama i dodao da to mnogo znači igračima.\nSrbija će u februaru gostovati Estoniji, a potom u Beogradu dočekuje Izrael.\nKošarkaši Partizana pobedili su danas u gostima ekipu Dinamika sa ubedljivih 91:62 (35:17, 16:14, 25:17, 15:14), u utakmici osmog kola Superlige Srbije.


Srbi za Srbe i Trojka iz bloka uskoro u Brusu – In Medija\nHumanitarna organizacija “Srbi za Srbe” planira u Brusu da organizuje humanitarnu akciju u šutiranju trojki “Trojka iz bloka” u cilju pomoći porodici sa više dece.\nO budućoj akciji “Trojka iz bloka” koja je planirana da se održi u Brusu razgovarali smo sa Miljanom Kljajić iz Humanitarne organizacije “Srbi za Srbe”.\nHumanitarna organizacija “Srbi za Srbe” planira u Brusu da organizuje akciju u šutiranju trojki “Trojka iz bloka” sredinom jula meseca 2017. godine u cilju pomoći porodici sa više dece. Pre toga treba usaglasiti aktivnosti, obezbediti prostor i pomoć oko organizacije same akcije. Već sam obavila par razgovora i veoma me raduje da su svi moji dosadašnji sagovornici voljni za saradnju. Crveni krst Brus će obezbediti volontere i već sam pričala sa Stefanom Živanovićem i načelno se dogovorili.\nEvo upravo sam u razgovoru sa direktorom Sportskog centra Brus, Nenadom Milenkovićem, upoznata sa mogućnostima sportskih terena i lokacija za održavanje turnira “Trojka iz bloka”.\nOčekujemo veliki odziv građana i firmi u Brusu i nadam se da ćemo prikupiti dovoljno finansijskih sredstava kako bi pomogli nekoj socijalno ugroženoj porodici sa više dece.” rekla je Miljana Kljajić iu organizacije “Srbi za Srbe”.


SEHA: Vardar savladao Nexe – I juniori Vesprema dovoljni za pobedu u Moskvi – Balkan-Handball.com\nHome / Balkan / SEHA: Vardar savladao Nexe – I juniori Vesprema dovoljni za pobedu u Moskvi\nSEHA: Vardar savladao Nexe – I juniori Vesprema dovoljni za pobedu u Moskvi\nDva meča SEHA Gazprom lige odigrana su u sredu. Neozbiljan pristup mađarskog šampiona Vesprema, koji je u Moskvu na megdan Spartaku poslao svoju juniorsku ekipu pojačanu za Boruta Mačkovšeka i tako nastavio lošu praksu nekih timova iz prošle sezone, nije im se osvetio, jer su i junoše predvođene trenerima Ilićem i Điljašem, bile dovoljne da se savlada domaćin – 26:23 (14:14).\nBriljirao je srpske gore list, desni bek pod mađarskom zastavom, mladi Zoran Ilić sa sedam golova.\nSkopski Vardar nastavio je u pobedničkom ritmu. Savladan je Nexe i tako urađena priprema pred duel trećeg kola EHF Lige šampiona u Zaporožju- Našičani su pružili korektan otpor, čak su i vodili na startu drugog poluvremena, ali je posle 18:18 serijom 5:0 slomljen otpor od strane domaćeg sastava. Najefikasniji u pobedničkom timu bio je Dibirov sa devet golova, a odlično veče imao je Alžirac Gebdane između stativa sa 15 odbrana. Kod hrvatskih vicešampiona, Mileta i Dumenčić su postigli po četiri gola, uz sedam odbrana Cara i šest Radovanovića.\nGebdaneRK VardarSEHA GAZPROM LIGAvesprem\n← Prethodni članak Veselin Vujović na novom početku u Zagrebu: Da vratimo ljude u Arenu, neću realnost, hoću uvek na pobedu!\nNaredni članak → Ivan Čupić najbolji igrač drugog kola Lige šampiona


"Posle ovoga, MORAĆU DA RAZMISLIM!" Novak Đoković odgovarao na pitanja pred start US Opena, a ONDA SE DESILO OVO! /VIDEO/ - Adresar Sporta\nHome - Tenis - „Posle ovoga, MORAĆU DA RAZMISLIM!“ Novak Đoković odgovarao na pitanja pred start US Opena, a ONDA SE DESILO OVO! /VIDEO/\nNovak Đoković, inače najbolji teniser sveta govorio je na konferenciji za medije uoči US opena.\nKonačno će početi poslednji grend slem u sezoni, a start je zakazan za 30. avgust, dok će prvi rival svetskom broju jedan biti neko od kvalifikanata.\nPrvo pitanje ticalo se mogućeg kompletiranja svih najvećih turnira u jednoj godini, a Novak je sa osmehom na licu odgovarao na pitanja, što je i te kako važno pred start ovog turnira u Americi.\nNije mu bilo teško da odgovori na pitanje da li bi mu osvajanje kalendarskog grend slema bio najveći uspeh u karijeri.


Srbiju volimo - Moskovljani oduševljeni specijalitetima iz Pirota\nMoskovljani oduševljeni specijalitetima iz Pirota\nPirotski kačkavalj, peglana kobasica poznata zbog svojih afrodizijačkih svojstava i kao "pirotska vijagra", jagnjetina i nadaleko čuveni pirotski roštilj, ali i srpski kajmak i ajvar postali su pravi hit među gurmanima u Moskvi.\nMosklovljani sve te sprks ei pirotske specijalitete mogu da probaju zahvaljujući restoranu srpske nacionalne kuhinje "Subotica", čiji je vlasnik Piroćanac Srđan Tošić.\nOsim kvalitetne hrane, Rusi su "na prvi gutljaj" zavoleli i srpsku rakiju, koju su naučili da piju isključivo iz srpskog čokanja, pa je i čokanj postao traženi artikal u Moskvi zahvaljujući preduzimljivom Piroćancu i njegogoj supruzi Ruskinji Lidiji Voljnovoj Tošić.\nVlasnik restorana, čiji naziv nema veze sa gradom Suboticom, već sa subotom, danom u nedelji, kaže da je u Rusiji od 2005. godine.\n"Ugostitljestvom se bavim više od 25 godine, u Pirotu sam završio srednju, a u Beogradu višu ugostiteljsku. Do prošle godine sam radio u ribljem restoranu u Rusiji, a prošle godine sam uz pomoć ruskih partnera otvorio restoran srpske nacionalne kuhinje 'Subbotica' u centru Moskve, nedaleko od Kremlja. Angažovao sam dva Piroćanca, a i ostali zaposleni su Srbi iz Loznice, Šapca, Beograda", kaže Tošić.\nOn kaže kada je o specijalitetima reč, pošto Rusi vole da putuju i posećuju Srbiju i Crnu Goru i znaju za naše specijalitete, oni veoma često naručuju roštilj, gurmansku pljeskavicu, punjenu pljeskavicu, ćevape u slanini.\n"Vrlo je popularna teletina koju pečemo u saču. Iz Pirota sam doneo sač kako bi u njemu spremali teletinu i jagnjetinu. Rusi vole i naše rakije, vina i sve ono što spremamo u restoranu. A sve pripremamo sami, pa i kobasice i druge specijalitete", kaže Tošić za Tanjug i dodaje da se iz Srbije u Rusiju uvozi srpski kajmak i ajvar i da Rusi ne mogu da zamisle ručak bez ovih proizvoda.\n"Iz Pirota u Moskvu donosimo naš pirotski kačkavalj, peglanu kobasicu, papriku u pavlaci, iz centralne Srbije kajmak i ajvar, koga Rusi obožavaju i to obavezno mora da im stoji na stolu", kaže Srđan.\nNjegova supruga Lidija Voljnova Tošić kaže da Rusi obožavaju srpsku hranu jer vole meso, a srpska kuhinja obiluje specijalitetima od mesa.\n"I mi imamo roštilj, ali on nije toliko ukusan, a vaš roštilj je mnogo ukusniji i mnogo su veće porcije, što je još jedan razlog zbog čega Rusi vole srpsku hranu i roštilj. Takođe su i cene pristupačne. Rusi posebno vole mlečne prerađevine iz Srbije", kaže Lidija.\nOna ističe da "beli domaći sir, a posebno pirotski kačkavalj, koga u Rusiji nazivamo srpskim parmezanom, koji je tvrd i slan, posebno je postao popularan nakon uvođenja sankcija Rusiji. Takođe, veoma je interesantna pirotska peglana kobasica. U Rusiji nemamo sličan proizvod, koji je potpuno organski, prirodan i suši se na vetru, a tako veoma pikantnog ukusa".\nOna dodaje i da su srpske rakije veoma popularne u Rusiji.\n"Rusi vole žestoke napitke, a srpske rakije su veoma kvalitetne i prave se od voća, od kajsije, šljive, dunje i drugog voća zbog čega ih Rusi posebno vole. Još interesantnije je da, odkad smo počeli da služimo rakiju u srpskom tradicionalnom čokanju, Rusi su odmah zavoleli čokanje tako da sada uvek insistiraju da im rakija bude poslužena u čokanju, koji je deo srpske tradicije", priča Lidija.\nJedan od najpoznatijih i najnagrađivanijih pirotskih ugostitelja Boban Tančić vlasnik kafane "Ladna voda", kaže za Tanjug da ga ne čudi da su upravo pirotski i srpski kulinari veoma traženi u Rusiji.\n"Pirot zaista ima specijalitete koji privlače veliki broj turista iz celog sveta. Mi smo imali goste iz celog sveta, iz Amerike, Kine, Japana, često nam dolaze ambasadori, a nedavno nam se desilo da jedna gospođa dođe iz Engleske da proba pirotski specijalitet 'čomlek', koji se pravi od jagnjećeg mesa, a recept je star više od 500 godina. Ona je iz Londona došla isključivo da bi probala taj specijalitet", kaže Tančić.\nOn s ponosom ističe da Pirot ima veoma dobar roštilj, koji je, kako kaže, najbolji u Srbiji i po kome je Pirot postao veoma poznat.\n"Na zapadu su kuhinje prave od genetski modifikovanog mesa i namirnica mnogo slabijeg kvaliteta, dok kod nas u Pirotu to još uvek na sreću nije slučaj", naglasio je Tančić.\nMilutin Bojić, neizbrisiv trag u ...\nPesnik Milutin Bojić /Beograd, 19. maj 1892 — Solun, 8. novembar 1917/ rođen je u Sremskoj ulici, u kući koja se nalazila iznad očeve zanatske radnje. Kada je imao trinaest godina, u novembru 1905. porodica se preselila u kuću u Hilandarskoj ulici broj 24 i 26. Prema sećanju pesnikovog mlađeg brata Radivoja, "imanje Bojićevih se nalazilo na ...\n"Slaninijada" u Kačarevu, ...\n13/02/2018\t0 comment\nČegarska bitka ,velika borba za ...\n31/05/2014\t0 comment\nDekoracija stola za slavu\n11/12/2020\t0 comment\nCrkva Ružica na Kalemegdanu, ...\n12/04/2019\t0 comment\nKorparsko-pletarski zanat,jedan od ...\n09/02/2014\t0 comment\nKopaoničko svetilište Metođe\n15/03/2015\t0 comment\nMačvanska tradicija u Sovljaku - ...


Karen Hačanov - Huan Martin del Potro\n03/06K. Khachanov vs J. del PotroKonačni rezultattip: 2\nJedan od dvojice odličnih servera igrače u četvrtfinalu Rolan Garosa, mada im šljaka nije omiljena podloga.\nRus je osvajanjem Mastersa u Parizu, u finišu prošle sezone, definitivno ušao u teniski vrh. Ta pobeda nad, do tada, nesavladivim Novakom Đokovićem, trebalo je da mu da takvu dozu samopouzdanja, koja bi ga držala i posle pauzem na početku nove sezone. Ipak, nije bilo tako. Osim Indijen Velsa, gde je stigao do četvrtog kola, ostali rezultati su mu, blago rečeno, bili veoma slabi. Sada se vratio u Pariz, na mesto najvećeg uspeha. Šljaka mu nikad nije bila omiljena podloga, u Monte Karlu je izgubio na startu, u Madridu u drugom kolu, a jedino je u Rimu dogurao do treće runde. Zanimljivo je da ga je i u španskoj i italijanskoj prestonici izbacivao isti teniser, veteran Fernando Verdasko. Međutim, imao je i Hačanov nekoliko pobeda, i to nad pravim "šljakašima", Bautistom-Agutom, Sonegom i Munarom. U prva tri kola pobedio je Štebea, Barera i Kližana, što nam govori da nije imao preterano težak žreb.\nSvim pravim ljubiteljima tenisa drago je što se "Div iz Tandila" vratio. Ovaj dobroćudni momak sigueno je najmaleozniji teniser današnjice. Brojne povrede i opracije sprečile su ga da ostvari velike rezultate, mada je i ovako osvajač Grend Slema i finalista. Delpo je propustio gotovo celu sezonu na betonu, mislimo na onaj prvi deo, i vratio se tek u Madridu i tu ga je pobedio Đere u prvom meču. Ipak, već u Rimu video se napredak, ispao je u trećem meču, porazom od Đokovića, ali treba reći da je "gaučos" bio bliži pobedi, i propustio je dve vezane meč lopte u drugom setu. Na Rolan Garosu je najteži posao imao u drugom kolu, kada je Japanca Nišioku pobedio u pet setova, u prvom je savladao Ćileanca Đarija u četiri, a najlakše mu je bilo u trećem kolu protiv Australijanca Tompsona, koga je dobio sa 3:0.\nKo god pobedio, ostvariće uspeh, jer je plasman u četvrtfinale turnira na šljaci dobar rezultat za tenisere koji preferiraju brže podloge. Njihovo vreme kreće za dve nedelje, kada počinje sezona a travi, pa svaki novi bod ovde može mnogo da znači. Dele ih samo dve pozicije na ATP listi, ali je po nama Argentinac mnogo bliži pobedi. Predlažemo vam dvojku, odnosno pobedu Del Potra, za koju u kladionici 10Bet dobijate kvotu 1.51.


CRNOKOSA KAZNILA SVE GREŠKE SMEDEREVACA – Sport u Smederevu\nKošarkaši Smedereva porazom su otvorili plej aut grupu Prve lige Zapad A. Smederevci su na svom terenu poraženi od Crnokose iz Kosjerića rezultatom 93:87 (27:23, 20:25, 24:20 i 22:19). Kao i na mnogim prethodnim susretima, ekipa Ivana Mijatovića bila je u igri u prvih 20-25 minuta.\nNedostatak snage i koncentracije, a u ovom slučaju i neigranje prvog pleja Đorđa Stanića, zbog nesmotrenog gesta na nebitnoj utakmici sa Jagodinom, uzeli su veliki danak. Kosjerci su ovom pobedom, najverovatnije, obezbedili opstanak, a na drugoj strani košarkaše Smedereva, gotovo sigurno, poslali rang niže.\nSmederevski košarkaši odlično su odigrali prvih 20 minuta. Sredinom druge četvrtine imali su 8 poena prednosti (44:36). Nažalost, kao i mnogo puta ranije, domaći su lako ispustili ovu prednosti i to kao da je nagovestilo slom u drugih 20 minuta. Gosti su predvođeni Nenadom Vasiljevićem i Nemanjom Cvijićem malo po malo kažnjavali svaku grešku domaćih, a u drugom poluvremenu ih je bilo previše. Pokušavao je trener domaćih da nešto promeni ali rezultata nije bilo.\nNikola Lazić je u prvom poluvremenu ubacio 28 poena, ali je u drugom poluvremenu samo 12 uz mnogo promašenih šuteva. Postigao je 40 poena ali bez prave pomoći od ostalih saigrača. Pored njega, jedini dvocifreni u ekipi Smedereva bio je Đorđe Jakovljević sa 15 poena.\nIzostali su poeni Stevana Jovanovića koji je utakmicu završio sa samo 4 poena, i to sve u završnici kada se već znao pobednik.\nU gostujućoj ekipi Vasiljević je ubacio 25 poena uz sedam trojki, Miloš Petronijević je postigao 17, a 15 je dodao Cvijić.\nU ostalim susretima ovog kola u subotu se sastaju sa Požarevac : Student, Prva Petoletka : Zlatar i Paraćin : Radnički.


Buš i Putin razgovarali o Bliskom istoku, Iranu, Iraku, Avganistanu i Severnoj Koreji\nDva predsednika razgovarala su o potrebi da se u potpunosti podrže palestinski lider Mahmud Abas i palestinska vlast, dok se pripremaju za izraelsko povlačenje iz Gaze i delova Zapadne obale. Državni sekretar Kondoliza Rajs izjavila je da su se njih dvojica takodje konsultovala o potrebi obučavanja i opremanja palestinskih snaga bezbednosti i o zajedničkom opredeljenju za borbu protiv terorizma:\n”Razgovarali su o tome da niko ne sme da flertuje sa terorizmom i teroristima. Mislim da je to bilo suštinsko pitanje razgovora, jer su obojica veoma zabrinuta za palestinsku situaciju i druge situacije u kojima bi terorizam mogao da potkopa mir,“ izjavila je Kondoliza Rajs.\nAmerički državni sekretar će se danas u Moskvi sastati sa ruskim ministrom inostranih poslova Sergejem Lavrovom i funkcionerima Ujedinjenih nacija i Evropske unije, radi razgovorima o takozvanoj mapi za mir, koju podržavaju sve četiri strane. Taj plan predvidja uspostavljanje uslova za osnivanje palestinske države ali njegovo sprovodjenje slabo napreduje, jer i Izraelci i Palestinci kažu da druga strana mora da učini više.\nMinistar Lavrov rekao je da mnogo očekuje od tog sastanka, pošto Sjedinjene Države i Rusija imaju veoma slična gledišta o Bliskom istoku. Predsednik Putin je nedavno posetio taj region i predsednik Buš mu se zahvalio na njegovim inicijativama u vezi sa Bliskim istokom i Iranom. Rusija je pristala da proda nuklearno gorivo Iranu, za koji Teheran kaže da će biti upotrebljen za proizvodnju struje. Bušova administracija uzvraća da zemlji bogatoj naftom, kao što je Iran, nisu potrebne nuklearne elektrane i da Teheran u stvari tajno pokušava da izgradi nuklearno oružje. U znak ustupka Amerikancima, Rusija je tražila od Irana da joj vrati svo potrošeno nuklearno gorivo. Istovremeno, Sjedinjene Države i Rusija vrše pritisak na Severnu Koreju da se vrati šestostranim pregovorima, čiji cilj je nagovaranje Pjongjanga odustane od svog programa razvoja nuklearnog oružja. Ministar Lavrov je rekao da su predsednici Buš i Putin razgovarali o potrebi zaštite Sporazuma o zabrani širenja vojne nuklearne tehnologije. Sekretar Rajs je dodala da su njih dvojica takodje razgovarala o stanju demokratije u Rusiji i nedavnoj Putinovoj izjavi da je raspad Sovjetskog Saveza predstavljao najveću geopolitičku katastrofu 20. veka. U poslednje vreme demokratija u Rusiji predstavlja bolnu tačku u uzajamnim odnosima dvojice predsednika, ali su se oni ipak široko osmehivali pred kamerama, kada je Buš ispred Putinove vikendice provozao belu Volgu svog domaćina, iz 1956. godine, rekavši da mu je toliko prijalo da bi rado napravio još jedan krug. Dvojica predsednika su sinoć zajedno sa suprugama bila na svečanoj večeri, uoči današnje proslave 60. godišnjice kraja Drugog svetskog rata u Evropi.


O saobraćajnim pravilima uz pomoć poligona -\nPrvaci iz nekoliko škola sa teritorije opštine Aleksinac ubuduće će osnovna pravila o učešću u saobraćaju moći da savladaju zahvaljujući dobijenim poligonima sa horizontalnom i vertikalnom signalizacijom, koje je obezbedio Savet za bezbednost saobraćaja naše opštine. Tokom ove sedmice poligone su dobile osnovne škole „Ljupče Nikolić“ i „Vožd Karađorđe” u Aleksincu, kao i škola „Vuk Karadžić“ u Žitkovcu, a u narednom periodu ova edukativna sredstva dobiće i ostale matične škole na teritoriji naše opštine.\n– Poligoni se sastoje od vertikalne i horizontalne saobraćajne signalizacije, koja je izrađena od PVC platna i cilj tih poligona je da deca nauče da pređu ulicu, zatim kako da se kreću od kuće do škole i obrnuto. Poligoni ostaju u vlasništvu škola i one će ih u svojoj nastavi koristiti za edukaciju i obuku dece o učešću u saobraćaju – objašnjava jedan od članova Saveta Miloš Milošević.\nPored Saveta za bezbednost saobraćaja, ovoj akciji se priključio i Crveni krst Aleksinac, a podršku je pružila i Sobraćajna policija Policijske stanice u Aleksincu.\nPrevious Post:FINALE KUPA FSO: MORAVICA – NAPREDAK 3:2 (1:0)\nNext Post:„Jastrebovi“ zadovoljni 11. mestom


Брчко: Служен парастос код споменика у Горњем Брезику - Јадовно 1941. - КУЛТУРА СЈЕЋАЊА\nObjavljeno u: Brčko, Ostala stratišta, Ostalo, Prvi svjetski rat\nU brčanskom naselju Gornji Brezik danas je služen parastos ispred spomenika poginulim srpskim borcima, povodom Dana Vojske Republike Srpske.\nČlanovi porodica poginulih i njihovi saborci, kao i predstavnici Boračke organizacije Republike srpske iz Brčkog, te srpskih političkih partija u lokalnoj vlasti položili su vijence i zapalili svijeće, a potom posjetili mjesno groblje i grobove poginulih mještana.\n“Svakog 12. maja, od 1999. godine, ovdje se služi parastos kao znak sjećanja na 78 mještana poginulih u dva svjetska rata i osam boraca koji izgubiše živote u posljednjem otadžbinskom ratu”, rekao je novinarima predsjednik Mjesnog odbora Boračke organizacije Gornji Brezik Mićo Peranović.\nU Prvom svjetskom ratu poginulo je pet boraca, u Drugom 30 vojnika i 43 civila, a u posljednjem osam mještana, čija su imena uklesana na spomeniku.\nPrema Peranovićevim riječima, članovi porodica poginulih boraca i ratni vojni invalidi danas žive u veoma lošoj materijalnoj situaciji, mnogi bez ikakvih prihoda, a nije ih malo koji ni poslije 20 godina od završetka rata nisu riješili stambeno pitanje.


Diko Cvijetinović izabran za predsjednika Gradske organizacije DNS Bijeljina :: Dešavanja u Bijeljini ::\n18. april 2019. / 19:18\nDiko Cvijetinović izabran za predsjednika Gradske organizacije DNS Bijeljina\nDiko Cvjetinović izabran je danas za predsjednika Gradskog odbora Demokratskog narodnog saveza u Bijeljini, na Skupštini koja je održana u Hotelu ''Drina''.\nPredsjednik DNS-a Marko Pavić ocijenio je da je DNS u Bijeljini, ali i u Republici Srpskoj jači nego što je bio u vrijeme prošlogodišnjih izbora.\n''DNS je čvrs i jak, odlučan da gradi Bijeljinu i Republiku Srpsku, da razvija privredu i lokalnu zajednicu za dobrobit svih njenih građana'', rekao je u pozdravnoj riječi Marko Pavić predsjednik DNS.\nPavić je naveo da unutar koalicije sa SNSD i SP očekuje implementaciju izbornih rezultata tokom narednih 10 dana i istakao da se u Republici Srpskoj radi normalno.\nNovoizabrani predsjednik Gradskog odbora DNS Bijeljina Diko Cvjetinović rekao je da poslije teškog perioda u kojem je dio funkcionera i članstva napustio stranku nastavljaju da rade ojačani i usmjereni na razvoj i bolji život u Semberiji i Republici Srpskoj.\n"U DNS-u ćemo da radimo i da se borimo za naše građane, za poboljšanje uslova života, ekonomsko jačanje i otvaranje radnih mjesta, da bi našu omladinu zadržali na ovom prostoru", najavio je Cvjetinović.\nPrema njegovim riječima, za to im je potrebna i podrška sa republičkog nivoa koja je i dokazana današnjim prisustvom velikog broja funkconera DNS na Izbornoj skupštini.\nBijeljinski lovci obilježavaju veliki jubilej\nStanivuković iznervirao i svoje iz PDP, sukobili se u Skupštini (video)


19. avgust. 2009.\nPovratak dece u školske klupe i zaposlenih na radna mesta nakon letnjeg raspusta i godišnjih odmora donosi veću opasnost od obolevanja od novog gripa.\nEpidemiolozi procenjuju da će na jesen i zimu između 25 i 35 odsto stanovništva zbog bolesti morati da odsustvuje sa posla i zato preporučuju da se eventualna pandemija dočeka spremno i organizovano.\nViše od dva miliona ljudi u Srbiji do kraja godine će najverovatnije oboleti od novog gripa, a visoka temperatura, respiratorni problemi i malaksalost nateraće mnoge da ostanu u krevetu.\nIz Radne grupe Ministarstva zdravlja kažu da je vreme da se preduzmu mere kako bi se spremno dočekala dva ili tri udarna talasa virusa H1N1, koja se očekuju tokom jeseni i zime.\n- Poslodavci treba da budu svesni da treba ne da tolerišu nego čak da podržavaju da se ljudi ne pojavljuju na poslu bolesni, a sa druge strane mora da se obezbedi odgovarajuća zamena. Ako je 25-35 odsto ljudi odsutno bilo zbog svoje bolesti, bilo zbog bolesti ukućana koje moraju da neguju, pogotovu se to odnosi na žensku populaciju, onda poslodavac mora da razmišlja koga će još angažovati, ili kako će napraviti preraspodelu, hoće li organizovati neki drugačiji smenski rad. S druge strane moraju da pripreme deo zaštitne opreme, maske, zaštitne rukavice, kaže Branislav Tiodorović, član Radne grupe Ministarstva zdravlja za praćenje virusa novog gripa.\nKako će funkcionisati sa manjim brojem zaposlenih najviše će morati da razmišljaju oni koji rade sa velikim brojem ljudi. Zaposleni u saobraćaju, energetici, obrazovanju, javnom sektoru i oni koji se bave uslužnim delatnostima.\n- Duboko verujem da će poslodavci svako za sebe, pogotovo privatnici, iskoristiti najbolje svoje rezerve i mogućnosti da se taj proces odvija, jer je to u njihovom privatnom interesu. I što se zaštite tiče i što se tiče samog procesa rada, kaže Slavenko Grgurević iz Unije poslodavaca Srbije.\nNajbolja preventiva i dalje je izbegavanje kontakta sa zaraženima, često pranje ruku i pokrivanje nosa i usta pri kijanju i kašljanju, a krajem jeseni u Srbiju bi trebalo da stigne i tri miliona doza vakcine koju je naručilo Ministarstvo zdravlja.


Moskovski protesti podelili poslanike Bundestaga - Sputnjik Srbija\n09:47 18 Februar 2020\nMoskovski protesti podelili poslanike Bundestaga\n12:54 07.08.2019 Preuzmite kraći link\nPoslanici u Bundestagu iz nemačko-ruske parlamentarne grupe imaju podeljena mišljenja o nedozvoljenim demonstracijama održanim u Moskvi 3. avgusta.\nNekoliko članova te grupe uputilo je pismo predsedniku donjeg doma ruskog parlamenta Vjačeslavu Volodinu, u kome su kritikovali događaje uoči lokalnih izbora. Oni smatraju da moskovske vlasti treba da garantuju da će na izborima moći da se kandiduju svi oni koji ispunjavaju određene uslove.\nMeđutim, poslanici Doris Barnet, Ingo Gedehens, Gregor Gisi, Mihael Georg Link i Jurgen Tritin, koji su potpisali pismo, veruju da se to možda i nije desilo.\nPismo je podelilo mišljenja unutar nemačko-ruske parlamentarne grupe, dok Moskva još uvek nije reagovala. Predstavnik stranke Alternativa za Nemačku Robi Šlund, koji predvodi parlamentarnu grupu, izrazio je oštre kritike na račun ostalih članova.\nU svom otvorenom pismu Volodinu, u koje je redakcija Sputnjika imala uvid, Šlund je objasnio da je pet političara prekršilo regulativu poslaničke grupe, koja nalaže suzdržavanje od uplitanja u sferu odgovornosti Ministarstva spoljnih poslova, dajući sopstvene procene, a posebno od uplitanja u lokalne izbore u drugim zemljama.\nPrema Šlundovim rečima, nemačko-ruska parlamentarna grupa je samo međuparlamentarna grupa prijateljstva i nije ovlašćena da mišljenje parlamentarne grupe predstavlja kao mišljenje Bundestaga i da istupa bez saglasnosti predsedavajućeg.\nOn je istakao i da svaki poslanik, naravno, ima pravo da govori na tu temu, ali ne u ime parlamentarne grupe.\n„Kao predsedavajući poslaničke grupe, oštro osuđujem nečuveno kršenje parlamentarnih i demokratskih tradicija od strane Tritina, Barnetove, Gedehensa, Linka i Gisija“, istakao je političar.\nUkazao je i na nedostatak činjenica kada je reč o nedozvoljenim protestima u Moskvi, koje su podržali drugi političari.\nPosebno je sporan korak petorice političara, zbog toga što bi se nemački i ruski kopredsedavajući te parlamentarne grupe mogli sastati i razgovarati na tu temu u okviru bilateralnog dijaloga. Pored toga, moguće je dati preporuke Ministarstvu spoljnih poslova u pogledu daljih koraka.\nU toj situaciji, pismo poslanika, potpisano bez saglasnosti predsednika parlamentarne grupe, predstavlja „kršenje pravila poslaničkih grupa u celom svetu“, zaključio je Šlund.\nNemačka, Moskva, protesti


"Mogu protiv Zvereva, luđe je bilo vidjeti poraze Rodžera i Novaka" - BIGportal.ba\n13 Oktobra, 2019 13 Oktobra, 2019 026\nTeniser iz Moskve će u šangaju u nedelju igrati svoje šesto uzastopno finale, ukupno deveto u 2019. godini po čemu je ubedljivo najbolji na ATP turu.\n“Videli smo nešto još luđe prethodnog dana“, aludirao je finalista US Opena na poraze Đokovića i Federera u četvrtfinalnim duelima.\n“Šest finala u nizu, na tri mastersa i jednom Grend slemu, to je nešto o čemu nisam mogao ni da sanjam. Želim da se sve ovo nastavi, nadam se da mogu u do sedmog i osmog finala u nizu“, optimista je Medvedev.\n“Pre starta ove sezone govorio sam kako je Zverev najbolji iz te grupe mladih igrača. Osvojio je tri masters titule, niko od nas preostalih nije bio ni blizu toga. Pozicije su se malo promenile u ovoj godini tako da verujem da imam dobre izglede da se takmičim sa njim“, poručio je Medvedev.


Dr ČIRGIĆ: Gospodo ministri, dođite da nas ugasite – ako vam basta! – Portal Luca\nDekan Fakulteta za crnogorski jezik i književnost dr Adnan Čirgić najavio da će se u srijedu 24. novembra na Cetinju, ispred zgrade Ministarstva kulture održati protestni skup zbog skandaloznih namjera Vlade Crne Gore da na sve načine pokuša da onemogući rad i postojanje FCJK\nJedna od glavnih meta retrogradne politike koju sprovodi ministarka prosvjete, nauke, kulture i sporta Vesna Bratić jeste Fakultet za crnogorski jezik i književnost. Takav odnos prema našoj instituciji žena-četnik najavila je još mjesecima prije no ju je zapalo da s ministarskoga mjesta ponižava i gazi crnogorsku prosvjetu, nauku i kulturu. Zaludu je brisala svoje fejsbuk statuse – trag njene misije rušenja države čija je, po nesreći, ministarka niko izbrisati ne može, ističe dr Čirgić u izjavi za Pobjedu.\nKako ističe Čirgić, nakon kratkoga predaha od hajke, finansijske blokade, nedostojnih napada na FCJK te lažnoga prijavljivanja Uprave FCJK, Vesna Bratić opet je krenula u obračun s Fakultetom.\n-Već tri mjeseca MPNKS ne uplaćuje budžetske rate za finansiranje Fakulteta, čime ministarka svjesno krši zakon. U pomoć joj je pritekao njen ideološki brat, ministar finansija Milojko Spajić, koji se oglušio o naše zahtjeve da se Fakultetu vrati nepravedno ukinuta zaštitarska služba zgrade. Ni činjenica da je riječ o zakonom zaštićenom objektu bivšega Austro-ugarskog poslanstva, koje je spomenik kulture, za ovu Vladu nije dovoljna da joj povrati službu obezbjeđenja. Za to vrijeme taj isti ministar obezbjeđuje pustu zgradu bivšega Ruskog poslanstva, s kojom ne znaju što će, kaže dekan FCJK.\n-Namjera je jasna – pošto smo marionetsku Vladu Zdravka Krivokapića za ovih godinu dana ubijedili da nas ne mogu ućutkati niti od nas napraviti kolaborante, sad nam šalju jasnu poruku da Fakultet za crnogorski jezik i književnost treba da nestane, da se ugasi jer takvoj ustanovi mjesta nema u zamišljenoj kleronacionalističkoj provinciji Srpskoga sveta. Stoga ćemo se u srijedu, 24. novembra, u podne, okupiti ispred zgrade ugašenoga Ministarstva kulture na Cetinju da javno iznesemo svoje zahtjeve i ukažemo na skandalozno kršenje zakona od strane Krivokapićevih ministara, ocjenjuje Čirgić uz jasnu poruku koju će ponoviti i na protestu:\n– Vi, gospodo ministri, dođite da nas ugasite – ako vam basta!\nPodrška za FCJK .Poruku upućenu organizatorima i realizatorima pokušaja urušavanja crnogorskog dostojanstva najbolje su formulisale „Lovćenske straže“:“Da se Rade Tomov digne i da počne on da sudi ne bi znao što da čini od ovijeh ništa ljudi!


LOVAČKO UDRUŽENJE "SRNDAĆ": Evo kako lovci u Alibunaru pomažu ugroženim životinjama - JUZNIBANAT.RS\nLOVAČKO UDRUŽENJE „SRNDAĆ“: Evo kako lovci u Alibunaru pomažu ugroženim životinjama\nEkstremno niske temperature mobilisale su Lovačko udruženje „Srndać“ u opštini Alibunar sa lovačkim društvima u 10 naseljenih mesta . Na apel predsednika pomenutog udruženja...\nEkstremno niske temperature mobilisale su Lovačko udruženje „Srndać“ u opštini Alibunar sa lovačkim društvima u 10 naseljenih mesta .\nNa apel predsednika pomenutog udruženja Slobodana Jovanovića preko 500 lovaca i ljubitelja životinja u opštini masovno je izašlo u lovišta , proverilo stanje remiza i na terenu iznelo so i kabastu i zrnastu hranu. Po rečima Jovanovića u ovim hladnim danima , shodno dogovoru lovci slede instrukcije Porajinskog lovačkog inspektora, gospodina Jovana Bradvarevića i na terenu preduzimaju odgovarajuće aktivnosti. Upravnik lovišta Pera Momirov i lovci svakodnevno obilaze atar i pomažu ugrožene životinje koje su prilično iscrpljene i iznemogle.\nU organizaciji Lovačkog Udruženja „Srndać“ , Mesnog lovačkog društva i opštine kao pokrovitelja ,28.Januara 2017 godine u Alibunaru će se održati XIV tradicionalna lovna manifestacija pod nazivom „Lov na Banatsku lisicu“ , kojoj će se kako se očekuje odazvati veliki broj lovaca iz Srbije i regiona.\nZainteresovani svoje učešće mogu prijaviti LU „Srndać „ u Alibunaru ili Mesnom Lovačkog društvu. Pored lova najuspešnije očekuju i nagrade dobro druženje uz tradicionalni gulaš i muziku .


Završena konferencija ,,Studenti u susret nauci’’ | UNIBL\n02. decembar 2019. 08:06:33 Univerzitet u Banjoj LuciOpšte\nDodjelom nagrada studentima koji su napisali najbolje naučne radove, 30. novembra 2019. godine na Fakultetu političkih nauka UNIBL, završena je 12. naučno-stručna konferencija ,,Studenti u susret nauci’’ (StES).\nČlanovi stručnih komisija sastavljenih od profesora Univerziteta u Banjoj Luci, imali su zadatak da izaberu najbolji rad u svakoj kategoriji. Tako je komisija odlučila da je najbolji rad u kategoriji biotehničke-poljoprivredne nauke napisala Zorana Đekanović, dok je u kategoriji inženjerstvo i tehnologija nagrađena Jelena Lazović.\nU kategoriji zdravstvene nauke-sesija pretklinika najbolji je rad iz pera Vladimira Šavije, a u zdravstvenim naukama-sesija klinika nagrađen je rad Tijane Stanojković. U kategoriji humanističke nauke, najbolji studentski rad je napisala Jelena Raca, dok je rad Aleksandra Kovačevića bio najbolji u oblasti društvenih nauka. Prema mišljenju komisije Ana Milenković je napisala najbolji rad u kategoriji prirodne nauke.\nStudentski parlament Univerziteta u Banjoj Luci se još jednom pokazao kao odličan organizator i domaćin, nastavljajući tako tradiciju StES konferencije koju je prvi put organizovao još 2008. godine.\nInterdisciplinarni karakter konferencije daje mogućnost studentima svih ciklusa studija i različitih afiniteta da se istaknu i promovišu, te predstave svoja naučno – stručna dostignuća, ali i dobiju uvid u naučna dostignuća studenta drugih univerziteta. StES konferencija daje izazovnu mogućnost mladim naučnicima i istraživačima da odmjere svoje snage u međunarodnim okvirima i pri tome da saznaju nešto novo iz naučne oblasti za koju se školuju.\nOrganizator konferencije je Studentski parlament Univerziteta u Banjoj Luci i Univerzitet u Banjoj Luci. Glavni pokrovitelj je Ministarstvo za naučnotehnološki razvoj, visoko obrazovanje i informaciono društvo Republike Srpske, dok je generalni sponzor je ,,Addiko’’ banka.


Beogradski centar za ljudska prava - Belgrade Centre for Human Rights"Zaustavljanje neekonomskih migranata kršenje ljudskih prava" - Beogradski centar za ljudska prava\n23. новембра 2015. by Tamara Protic\nNikola Kovačević iz Beogradskog centra za ljudska prava kaže za RTS da zaustavljanje izbeglica koje nisu iz Sirije, Iraka ili Avganistana na granicama je nedopustivo, jer se time krše neka od osnovnih ljudskih prava i zbog toga i Srbija može odgovarati pred najvišim sudskim instancama. Sve češća kršenja ljudskih prava u korist bezbednosti, navodi Kovačević.Nikola Kovačević je, gostujući u Dnevniku RTS-a, rekao da je jučerašnjom odlukom šefova diplomatija EU sloboda kretanja znatno ograničena i dodao da je očigledno da Evropa, posle napada u Parizu, nikada neće biti ista.\nKovačević ističe da su najčešća ograničenja slobode kretanja i privatnosti i dodaje da se sve to radi u cilju povećanja bezbednosti.\n„Izgleda da idemo u pravcu balansa ljudskih prava i bezbednosti, s tim da se sve češće ograničavaju ili ukidaju ljudska prava“, navodi Kovačević.\nIstiče da nema dileme da se posle napada u Parizu mora povećati bezbednost, ali dodaje da nije odgovarajući način na koji se to čini.\nKovačević podseća da će se povećanom kontrolom iznova vršiti diskriminacija određenih grupa, u ovom slučaju muslimanske populacije, koja će, kako smatra, svoje nezadovoljstvo zbog neintegrisanosti u evropsko društvo ponovo iskazati serijom novih napada.\nNapominje da se izbeglice već diskriminišu, jer se sa granica po automatizmu vraćaju oni koji ne dolaze iz ratom zahvaćenih područja.\n„Ko može da tvrdi da neko ko dolazi Pakistana ili Somalije ne beži od neke vrste progona i rata? Dobar deo tih ljudi beži od rata, a vi po automatizmu zbog nečije nacionalnosti odbijate da ih pustite da uđu u evropski prostor“, ukazuje Kovačević.\nPredlaže da svaki slučaj mora da se razmatra pojedinačno i da ukoliko je nekoj osobi zabranjeno ili je sprečena da nastavi svoj put, ona mora da se obavesti i o tome da se donese argumentovana odluka na koju će izbeglica imati pravo žalbe.\n„Moraju da se izvrše sve odgovarajuće ispitne radnje pre nego što se neko liši slobode jer se na ovaj način se krše ljudska prava“, napominje Kovačević i zaključuje da Srbija zbog toga može da odgovara pred najvišim sudskim instancama koje se bave zaštitom ljudskih prava.


Klinton čestitala Dan državnosti Srbije\nAmerička državna sekretarka Hilari Klinton čestitala je Dan državnosti gradjanima Srbije, u ime predsednika Baraka Obame i američkog naroda.\n„Srbija nastavlja značajne korake ka integraciji u Evropsku uniju i SAD snažno podržavaju te napore“, navela je Klinton. Ona je podsetila da se prošlog oktobra sastala sa predvodnicima gradjanskog društva, političkim liderima, novinarima i aktivistima, i iz prve ruke uverila u ogromni potencijal Srbije.\nKao konstruktivan sused i partner, Srbija može da pruži veliki doprinos Zapadnom Balkanu i celoj Evropi, ocenila je Hilari Klinton. „SAD i Srbija imaju partnerski odnos zasnovan na uzajamnom poštovanju i utemeljen na odnosima dve države i naroda koji traju više od sto godina“, dodaje se u čestitki državne sekretarke.\n„Dok Srbija proslavlja Dan državnosti, znajte da Sjedinjene Države stoje uz vas kao partner i prijatelj“, poručila je Hilari Klinton, i dodala da se raduje daljem zajedničkom radu na izgradnji svetlije budućnosti.


PRGONJIĆ GORAN PRVAK SRBIJE ZA 2017. - JK CEMENT\nHome / Vesti / PRGONJIĆ GORAN PRVAK SRBIJE ZA 2017.\nU nedelju, 28.05.2017. godine u sportskom centru „Milenium“ u Vršcu održano je seniorsko prvenstvo Srbije na kojem su nastupili svi najbolji džudisti koje Srbija. Tehnički organizator, Judo klub „Lokomotiva“ iz Vršca, na čelu sa Ožegović Viktorom kao prvim operativcem organizacije, se baš potrudio da šampionat organizuje na visokom nivou kako i dolikuje seniorskoj konkurenciji. Za najbolje takmičare komisija, u kojoj je bio i naš trener Morina Šefki, proglasila je Stojadinov Andreu iz pančevačkog „Dinama“ koja je, iako još kadet, bila prva u kategoriji -48 kg i Bunčić Milan koji je poneo titulu prvaka u kategoriji -73 kg. Možemo primetiti da su šampionat obeležili mlađi takmičari, koji su još u juniorskom uzrastu, što raduje jer imamo perspektivu ali i brine jer ih do punog takmičarskog potencijala moramo sačekati par godina.\n„Cement“ je nastupio sa tri takmičara koji se nisu domogli medalje ali je zato naš takmičar GORAN PRGONJIĆ, kojeg smo pozajmili „Borcu“ iz N. Sada, osvojio prvo mesto i zlatnu medalju u kategoriji +100 kg. Njemu je ovo druga titula prvaka Države, a prvu je osvojio 2013. godine u kategoriji do 100 kg pobedivši u finalu Jurišić Stefana iz beogradskog „Rekorda“. I ovaj put protivnik u finalu mu je bio takmičar iz „Rekorda“, Ćulum Žarko kojeg je Prgonjić savladao u produžetku meča bacivši ga na waza-ari tehnikom soto-make-komi. Nakon iscrpljujuće borbe Prgonjić je dobio zaslužen aplauz svih u dvorani.\nKostić Vladimir nije pokazao koliko može i osvojio je skromno 7. mesto u kategoriji +100 kg. On se u prvom kolu sastao sa starim znancem, Krsmanović Aleksandrom iz C. Zvezde koji ga je bacio za waza-ari, a potom pobedio zahvatom gušenja pred sam kraj borbe. Pošto se Krsman potom plasirao u polufinale povukao je Kostića u repesaž. U prvoj borbi repesaža Kostić je iponom savladao Mihailović Miloša iz zaječarskog “Timoka” ali je u drugoj borbi poražen od Jeremić Nikole iz “Rume” i tako ostao na 7-oj poziciji koja nije zadovoljila ni njega ni trenere Morinu i Mumovića koji su bili uz tatami.\nKajić Alen je nasutpao u kategoriji do 66 kg ali se voljom žreba namerio na Bunčić Strahinju koji je kasnije pobedio sve svoje rivale i postao prvak Države. Alen je imao i repesažnu borbu ali je i nju izgubio od takmičara iz niškog „Kinezisa“. Pošto je reč o mladom takmičaru, koji je tek ušao u kadetsku konkurenciju, ne može mu se zameriti što nije ostvario bolji plasman jer je i plasman na Državno za njega veliki uspeh.\nPetković Vuk je nastupao u kategoriji do 66 kg i u prvom kolu poražen od Milenković Andrije iz „Kinezisa“ koji je poražen u drugom kolu tako da nije povukao Petkovića u repesaž. Kao i Kajić, Petković je takođe prva godina kadeta i uspeh je što se uopšte našao na ovom prvenstvu u društvu najboljih srpskih judoka.\nNa kraju još jednom moramo pohvaliti odličnu organizaciju ovog prvenstva od strane judo kluba „Lokomotiva“ iz Vršca jer su obezbedili sve da se u Vršcu i „Mileniumu“ osećamo ugodno.\nŠta reći o takmičenju i takmičarima..Bilo je par iznenađenja ali je uglavnom kvalitet boraca uredno poređan.\nDo 60 kg prvo mesto je osvojio junior, Milić Nemanja iz kikindskog „Partizana“ koji je u finalu bio bolji od Nurkić Filipa iz „Kinezisa“.\nDo 66 kg prvi je takođe junior, Bunčić Strahinja iz „Zvezde“ koji je u finalu bio bolji od Jurakić Denisa iz beogradskog „Partizana“.\nDo 73 kg najbolji je bio još jedan junior, Milan Bunčić koji je u finalu savladao Kovačević Ljubišu iz novosadske „Slavije“.\nDo 81 kg prvi na cilj je stigao Majdov Stefan iz „Zvezde“ koji je u finalu savladao Nenković Uroša iz beogradskog „Partizana“.\nDo 90 kg prvi je bio Borenović Boško iz beogradske „Žandarmerije“ koji je u finalu savladao najmlađeg finalistu, Brašnjović Darka iz beogradskog „Partizana“ koji je tek ove godine ušao u juniorsku konkurenciju.\nDo 100 kg šampion Države postao je Ivezić Miroljub iz „Kinezisa“ koji je prošle godine bio prvi do 90 kg. Ovaj put u finalu je savladao veliko iznenađenje šampionata, Nemet Borisa iz zrenjaninskog „Proletera“.\nU kategoriji +100 kg već smo rekli da je prvak Države posatao Prgonjić Goran koji je nastupao pod zastavom novosadskog „Borca“, pobedivši u finalu Ćulum Žarka iz beogradskog „Rekorda“.\nŠteta je što se dva najbolja srpska borca, Kukolj Aleksandar i Majdov Nemanja nisu takmičili, pošto odmaraju od prvenstva Evrope koje je održano u aprilu mesecu u Varšavi/Poljska, gde je Kukolj postao prvak Evrope, a Majdov osvojio 7. mesto u kategoriji -90 kg.\nPripremio Media team „Cementa“.


Pajtić: Od hapšenja su napravili zabavno-humoristički šou | Autonomija\nPajtić: Od hapšenja su napravili zabavno-humoristički šou\nMirović optužio Pajtića da od Vojvodine pravi "privatnu državu"\nPredsednik Pokrajinske vlade Bojan Pajtić izjavio je danas da je jučerašnje hapšenje 80 ljudi osumnjičenih za korupciju, među kojima su i dva člana Pokrajinske vlade, politički progon.\n„Sramota je da te ljude hapse pred kamerama, jer je reč o ljudima koji su se oduvek odazivali na pozive institucija. Od hapšenja su napravili zabavno-humoristički šou“, rekao je Pajtić nakon vanredne sednice Pokrajinske vlade.\nDodao je da ne može da tvrdi da su oni koji su uhapšeni nevini, ali je rekao da ne može ni da shvati zašto se na takav način hapse ljudi koji bi se inače odazvali sudskom pozivu.\nPajtić je kritikovao današnje protestno okupljanje Srpske napredne stranke (SNS) ispred zgrade Pokrajinske vlade i optužio potpredsednika SNS-a Igora Mirovića da kroz ovakvo okupljanje politički manipuliše sudskim postupcima.\n„Bez obzira na to, zahtevamo da se poštuje pretpostavka nevinosti, da se procesi brzo okončaju i da ljude ne izlažu medijskom progonu, kao što su ranije bili godinama bivali izloženi“, kazao je Pajtić.\nZbog sumnje za korupciju kojom su oštetili budžet za više od 100 miliona evra, uhapšeni su i pokrajinski sekretar za finansije Zoran Radoman i pomoćnik pokrajinskog sekretara za poljoprivredu Miroslav Dunjić.\nMirović: Vanredna sednica vlade vrhunac političke zloupotrebe institucija\nPotpredsednik Srpske napredne stranke (SNS) Igor Mirović izjavio je da je današnja vanredna sednica Pokrajinske vlade vrhunac političke zloupotrebe te institucije i za to optužio Demokratsku stranku (DS) i njenog predsednika Bojana Pajtića, koji je i pokrajinski premijer.\n„Pajtić je pretvorio Pokrajinsku vladu u privatno preduzeće, zemljoradničku zadrugu, sud, tužilaštvo, advokatsku kancelariju. To Pokrajinska vlada ne može i neće biti nakon izbora aprila, maja 2016. godine“, rekao je Mirović novinarima ispred Pokrajinske vlade u Novom Sadu.\nOn je predvodio stotinak aktivista i funkcionera SNS-a koji su održali protest ispred sedišta Pokrajinske vlade.\nMirović je ocenio da je na delu organizovana destrukcija Vojvodine s ciljem da se pokrajina dovede u polje nestabilnosti i zaustavi dolazak investitora, kao i da Vojvodina funkcioniše kao privatna država Bojana Pajtića.\n„Nećemo dozvoliti Bojanu Pajtiću da i dalje zloupotrebljava vlast. Tražimo da istina dođe u Vojvodinu“, rekao je potpredsednik SNS-a.


EASA produžila zabranu kompaniji PIA | Avio Press\nEvropska agencija za bezbednost vazdušnog saobraćaja (EASA) je produžila zabranu letenja kompanije PIA zbog nemogućnosti prevoznika da ispuni bezbednosne standarde. Pakistan International Airlines je dobio zabranu letenja ka Evropi nakon skandala sa lažnim pilotskim licencama. EASA nije zadovoljna napretkom PIA u pogledu bezbednosti pa će zbog toga zabrana biti produžena za još tri meseca.\nIzvršni direktor Pakistan International Airlinesa Marshal Arshad Malik je poslao pismo agenciji sa molbom da se njegovoj kompaniji obezbedi privremena dozvola za letenje. Ipak, EASA je odbila da izda dozvolu dok se ne izvrši detaljna revizija od strane Uprave za civilno vazduhoplovstvo.


Partizan oteo Klea Zvezdi - Seminarski Diplomski Radovi\nDatum i vreme: 15-10-2019, 08:00 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Zabava & Hobi / Sport / Partizan oteo Klea Zvezdi\nPartizan oteo Klea Zvezdi\nPartizan se bacio na posao doterivanja tima koji će ovog leta pokušati da se domogne Lige šampiona. Mladen Krstajić ovih dana dolazi na pregovore u Humsku, sa dosadašnjim centarforom Zvezde Kleom postignut je dogovor i on bi već naredne nedelje trebalo da potpiše ugovor sa crno-belima, dok još od od ranije postoji interesovanje za nekadašnjeg mladog reprezentativca Srbije, Gorana Lovrea, koji je prve fudbalske korake napravio baš u Partizanu.\nPrvi koji će pojačati redove šampiona Srbije biće Brazilac Gabrijel Kleverson, poznatiji kao Kleo. Pošto je odradio pozajmicu na „Marakani“, on je postao slobodan agent, tako da njegovog angažovanja neće iziskivati plaćanje bilo kakvog obeštećenja. Za Kleove usluge bila je zainteresovana berlinska Herta, ali je kao i u slučaju Fejse, Partizan bio brži i konkretniji u ponudi, pa će brazilski golgeter biti prvi igrač posle 21 godine koji je prešao iz Zvezde u Partizan. Poslednji je tom trasom prošao Goran Milojević 1988. godine.\nŠto se tiče Krstajića, stasiti defanzivac je još ranije istakao želju da karijeru završi u Partizanu. Iako je iz Beograda otišao pre devet godina, on odlično poznaje zadnju liniju ovog tima crno-belih s obzirom na to da je sa Gavrančićem i Đorđevićem dugo bio saigrač u reprezentaciji. Ugovor sa Šalkeom mu je istekao, a jedino šta može da spreči Krstajićev povratak u crno-beli tabor su unosne ponude iz PSV-a, Minhena 1860...\n- Krstajić je na odmoru i danas se vraća u Beograd. Sutra ćemo se sastati i porazgovarati. On je značajan za nas zbog harizme, ljudskih kvaliteta, ali i igračke sposobnosti i fizičke spreme, jer sam siguran da može još dve godine da igra na visokom nivou - optimista je direktor Ivan Tomić.\nTreće veliko pojačanje bi mogao da predstavlja povratak Gorana Lovrea. U Humskoj bi rado u svojim redovima videli sadašnjeg vezistu Groningena. Iskustvo stečeno igranjem pet sezona za Anderleht i tri godine provedene u holandskoj eliti dobro bi došle srpskom prvaku, ali njemu ugovor sa timom sa „Evroborga“ ističe narednog leta.\nPrelasci iz Zvezde u Partizan\n1962. godina Antun Radinski\n1964. godina Velibor Vasović\n1986. godina Milko Đurovski\n1988. godina Goran Milojević\n2009. godina Gabrijel Kleo\nPrvenstvo: 20 utakmica,\nKup: 4 utakmice, 4 gola\nEvropa: nije igrao\nMladen Krstajić Šalke\nPrvenstvo: 24 utakmice, 1 gol\nKup: 3 utakmice\nEvropa: 4 utakmice\nGoran Lovre Groningen\nPrvenstvo: 32 utakmice, 4 gola\nPlej-of: 4 utakmice, 1 gol\nPartizan osvojio osmu titulu za redom u kosarci Bane86 1 3,175 24-05-2009 01:13 PM


Ako sami uplaćujete doprinos za PIO - 381 vesti\nAko sami uplaćujete doprinos za PIO\nBy RedakcijaPosted on January 3, 2020 January 3, 2020\nPo Zakonu o doprinosima za obavezno socijalno osiguranje, najniža osnovica osiguranja iznosi 35 odsto prosečne republičke zarade za prethodnih 12 meseci, što je 25.801,00 dinar, a najviša pet prosečnih plata, odnosno 368.590,00 dinara, saopštio je Republički fond za penzijsko invalidsko osiguranje.\n“Doprinos za penzijsko i invalidsko osiguranje je 25,5 odsto, što znači da će se mesečni izdatak za samostalnu uplatu doprinosa za penzijsko i invalidsko osiguranje kretati u rasponu od 6.579,26 do 93.990,45 dinara”, navode u Fondu.\nPodsećaju građane koji se opredele za samostalnu uplatu doprinosa po osnovu člana 15 Zakona o PIO, da je rok dospelosti 15. u mesecu za prethodni mesec.\n“Jednom izabrana osnovica može se promeniti, pod uslovom da se podnese novi zahtev”, kažu u PIO.\nIz Fonda podsećaju da pravo na samostalnu uplatu doprinosa imaju sva lica koja su van osiguranja (nezaposleni, studenti, domaćice, đaci…).\nUslov je da su stariji od 15 godina, da imaju prebivalište u Srbiji, da nisu korisnici penzije ostvarene u Srbiji ili u državi sa kojom je zaključen međunarodni ugovor o socijalnom osiguranju.\nTakođe, dodaju, uslov je i da nije nastupio neki od slučajeva po osnovu kojih se ostvaruje pravo, na primer, navršenje godina života propisanih za sticanje prava na starosnu penziju, invalidnost…\nTag: osnovice za PIO PIO PIO doprinos samostalna uplata PIO\nPrevious post: Umrlih 40 hiljada više\nNext post: Problemi preduzetnika u poljoprivredi


Čurkin do poslednjeg dana bio uz Srbiju - 21.02.2017, Sputnik Srbija\nStalni predstavnik Rusije pri UN Vitalij Čurkin uvek je s toplinom i ljubavlju govorio o Srbiji i do poslednjeg dana intenzivno se bavio pitanjima Srbije i... 21.02.2017, Sputnik Srbija\n13:43 21.02.2017 (Osveženo: 16:16 21.02.2017)\nPutin: Čurkin briljantno rešavao zadatke, nije znao za poraz\n21 Februar 2017, 10:00\nZaista svi tuguju za Vitalijem Čurkinom, kaže Čepurin, koji ga je dobro poznavao još od studentskih dana. On podseća da je stalni predstavnik Rusije pri UN preminuo dan uoči svog 65. rođendana. Dodaje da je on lično već imao pripremljenu čestitku koju je želeo jutros da mu pošalje, kada je stigla vest da je Čurkin iznenada preminuo.\nČurkin je, ističe Čepurin, radio u jednoj od najsloženijih i najodgovornijih diplomatskih misija u svetu. Bio je superprofesionalac, „venčan poslom“, imao je redak diplomatski talenat, a na ljudskom planu bio je veoma srdačan, taktičan i prijatan čovek, navodi ambasador.\n„Mnogo je ljudi i u Srbiji koji ga lično poznaju i koji će potvrditi te reči. Bio sam u Njujorku mnogo puta i video kako se kolege prema njemu odnose s velikim poštovanjem. Zato me nisu začudile izjave nekih ljudi koji su bili s druge strane barikade, a koji su veoma dobro i toplo govorili o njemu kao o čoveku koji je štitio interese svoje zemlje i svojih prijatelja, a s druge strane uvek težio da nađe neki kompromis, rešenje, međusobno razumevanje“, ističe Čepurin.\nU celini gledano, ocenjuje ruski ambasador, Vitalij Čurkin proživeo je srećan profesionalni i lični životi ostavio dubok trag, a taj trag se vidi i u odnosima Rusije sa Srbijom, zato što je on deo svoje karijere proveo na srpskom, jugoslovenskom pravcu.\n„Do poslednjih dana intenzivno se bavio nizom pitanjima Srbije i zemalja regiona, i reći ću vam, pošto smo često kontaktirali s tim u vezi, da je on uvek imao pozitivan odnos prema Srbiji i Srbima i veoma se interesovao i s posebnom toplinom i ljubavlju govorio o tome“, kaže Čepurin.\nZato, dodaje ambasador, i u Srbiji o Čurkinu govore s toplinom i veoma je mnogo reagovanja i izraza saučešća. Mnogo je i onih koji mu zahvaljuju na onome što je uradio kada je početkom devedesetih bio specijalnih predstavnik predsednika na mirovnim pregovorima o Jugoslaviji. „Znate da situacija i ovde i u Rusiji nije bila nimalo jednostavna, ali on je imao i intelektualnu i ljudsku hrabrost da zauzme pozitivan stav prema Srbiji i Srbima“, napominje ambasador.\nČepurin podseća da je u mnogo situacija u Savetu bezbednosti UN Čurkin odigrao važnu ulogu u odbrani srpskih interesa.\n„Dobro je poznat slučaj kada je u Savet bezbednosti stigao britanski nacrt rezolucije koji je faktički proglašavao da su Srbi izvršili genocid i očekivala se odluka i mišljenje Čurkina. To (veto Rusije) nije bila jednostavna odluka iz čitavog niza razloga, ali je bila ispravna, i mislim da je to veoma važna etapa njegove karijere koja je u punoj meri pokazala i Čurkinov odnos prema tom pitanju. Znate da su stalno u toku i razgovori o Kosovu i Unesku i tu ima veliki značaj uloga stalnog predstavnika pri UN. A svaka tri meseca se razmatraju sva pitanja vezana za kosovsko rešenje, pa je i tu bila veoma važna njegova uloga. On je veliku pažnju posvećivao i položaju Srba na Kosovu i kulturnih vrednosti“, navodi ambasador Rusije.\nKijev blokirao saopštenje o Čurkinu, Kremlj: Neka im bog sudi\n21 Februar 2017, 11:22\nKako ističe, Čurkina su poznavali dobro i mnogi srpski rukovodioci koji su se s njim sretali i savetovali i na njih je ostavljao dobar utisak jer je uvek imao pozitivan pristup.\nČepurin je još jednom zahvalio na brojnim izrazima saučešća koji su povodom Čurkinove smrti upućeni rukovodstvu Rusije i Ambasadi. „Siguran sam da su to iskreni duboki izrazi saučešća, mi ih primamo i iskreno smo zahvalni na tome“, rekao je ambasador.


U Ministarstvu industrije, energetike i rudarstva RS ističu za "Nezavisne" da u RS ni do danas nije otpočelo formiranje i čuvanje zaliha nafte i derivata nafte.\n"Ovo je vrlo bitan segment ispunjavanja obaveza iz Ugovora o energetskoj zajednici zemalja jugoistočne Evrope, ali i vrlo zahtjevan sa finansijskog aspekta. Uskoro bi trebalo otpočeti sa stvaranjem pravnog okvira za funkcionisanje rezervi nafte prema modelu koji će biti efikasan za RS. Naftna industrija RS će biti bitan segment ovih aktivnosti", naveli su iz tog ministarstva.\nU Vladi FBiH takođe kažu za "Nezavisne" da ni taj entitet ne raspolaže naftnim rezervama, iako se radi o EU obavezi. U FBiH su 2014. godine uveli i taksu od feninga po litru goriva upravo s namjerom da se oforme državne rezerve. Na računu se po ovim namjenama nalazi 27,8 miliona maraka, ali naftnih rezervi - nema. U toj vladi su nam istakli da bi za ispunjavanje evropskih normi bilo potrebno skoro deset puta više novca.\nPredrag Gluhaković, ministar trgovine i turizma RS, rekao je "Nezavisnim" da Zakon o trgovini jasno propisuje da cijene određuje tržište, osim u posebnim i specifičnim uslovima.\n"Ministarstvo trgovine i turizma, u skladu sa Zakonom o regulisanju cijena, može Vladi RS predložiti mjere neposredne kontrole cijena, ali samo u slučaju značajnih poremećaja na tržištu, kao što su: elementarne nepogode, nestašica dobara neophodnih za potrebe privrede i snabdijevanje stanovništva, neočekivani rast cijena proizvoda, monopolsko formiranje cijena, zloupotreba dominantnog pložaja i vanredne okolnosti prema procjeni Vlade", objasnio je Gluhaković.\n"U drugim slučajevima zakonski nije dozvoljeno ograničavanje cijena ili marže bilo koje robe, pa tako i nafte i naftnih derivata", rekao je Gluhaković.\n"To nije u nadležnosti Republike Srpske", istakao je Tegeltija.\n"Odlukom o mjerama neposredne kontrole određenih proizvoda i usluga od interesa za FBiH, propisana je obaveza privrednih subjekata da Federalnom ministarstvu trgovine dostavljaju radi evidentiranja obavještenje o promjeni cijena i marži na malo za pogonska motorna goriva s unutrašnjim sagorijevanjem i ulja za loženje, koji se prodaju u maloprodajnom objektu, odnosno benzinskoj pumpi", kažu oni.\n"Cijena nafte je skočila na svjetskom tržištu i to je nešto na šta mi ne možemo da utičemo. Sve je stvar berze, ako poskupi na svjetskom tržištu, i ovdje će, ako pojeftini, i ovdje će pojeftiniti", rekao je Dodik za Srpskainfo. Naglašava da bilo kakva anarhija u vezi s organizovanjem protesta u RS zbog poskupljenja goriva neće biti dozvoljena, ističući da svaki protest mora biti organizovan u skladu sa zakonom.\n"Tražiću od policije da sklanja automobile koji se budu zaustavljali na ulicama. Ne možete da zaustavite automobil negdje na cesti i tako ugrozite druge ili zaustavite saobraćaj, a nekome, recimo, treba hitna pomoć u tom trenutku. Ako hoćete da protestujete zbog goriva, onda stanite na benzinsku pumpu i tu izrazite svoje nezadovoljstvo. Prijavite se i protestujte, nikakav problem nije", rekao je Dodik, dodajući da se ne može oteti utisku da i iza organizovanja protesta stoji politika i pokušaji destabilizacije.


Srbija duguje milione maraka općinama u RS | Objektivno\nNaslovnica Vijesti Regija Srbija duguje milione maraka općinama u RS\nSrbija duguje milione maraka općinama u RS\nOpćine u Republici Srpskoj, Višegrad, Rogatica i Srebrenica već godinama bezuspješno čekaju da im nadležni Hidroelektrane “Bajina Bašta”, odnosno „Elektroprivrede Republike Srbije“ isplate dugovanja za potopljeno zemljište.\nDa još nema rješenja na vidiku, potvrdio je i entitetski ministar industrije, energetike i rudarstva Željko Kovačević.\nOn tvrdi da su u toku razgovori s Vladom Republike Srbije da bi se, između ostalog, postiglo odgovarajuće rješenje pitanja potopljenog zemljišta i pripadajućih naknada u zajedničkom pograničnom području Republike Srpske i Republike Srbije.\n– Imajući u vidu planiranu izgradnju novih hidroelektrana na rijeci Drini, u obostranom je interesu jednoznačno rješavanje pitanja naknada i dugovanja za potopljeno zemljište prema općinama s obje strane Drine, uz poštovanje Međunarodne konvencije o pravičnom korištenju međunarodnih bazena- naveo je Kovačević u odgovoru na jedno od poslaničkih pitanja.\nU tom smislu, kaže, vode se i bilateralne aktivnosti vlada Republike Srpske i Republike Srbije na rješavanju pitanja sistemskog usklađivanja dugovanja i naknade hidroenergetskih objekata na Drini.\nPitanje šta Vlada Republike Srpske radi na ovom pitanju postavio je Kovačeviću poslanik SDS-a u Narodnoj skupštini RS-a Miroslav Kojić, navodeći da se dvadeset dvije godine ne plaćaju obaveze Hidroelektrane “Bajina Bašta”, odnosno „Elektroprivrede Republike Srbije“ prema Repubilci Srpskoj i gradovima Višegradu, Rogatici i Srebrenici.\nKojić je naveo da se radi o desetinama miliona, čak, s kamatama, i o stotinu miliona koje treba da se isplate ovim općinama.


Vučić: Za penzionere po 5.000 već s početka novembra\nIzvor: B92, 17.Okt.2019, 18:52\nBeograd -- Penzioneri će između 1. i 3. novembra dobiti jednokratno 5.000 dinara, dok će u javnom sektoru biti uvećana novembarska plata, kaže predsednik Aleksandar Vučić.\nOn je najavio da će na samom početku novembra biti otvoren autoput Niš - Pirot -Dimitrovgrad - Gradina, dok će 19. decembra biti otvorena deonica Surčin - Obrenovac\n"Ljudi polako, ali sigurno mogu da znaju da će da žive bolje. Radili smo vredno i marljivo", rekao je Vučić za TV Pink.\nKako je primetio, Srbija će imati tri puta više autoputeva od četiri puta veće Rumunije, članice EU i dodao da će se nastojati da se plate povećavaju svake godine.\n"Srbi vole da postoji neka anarhija, pa, eto - Ekvador je istakao MMF. Videćemo gde će biti Ekvador, a gde Srbija. Mi se hvalimo saradnjom, disciplinom, odgovornošću i sigurnošću za naše penzionere i radnike", rekao je Vučić.\nPodsetio je i da je 2012. godine minimalna zarada bila 16.000 dinara, da je sada minimalac prešao 30.000.\nNa konstataciju da MMF očekuje da Srbija dostigne cilj od 3,5 odsto rasta BDP-a, Vučić je rekao da će on i biti 3,5, te izrazio uverenje da će rast biti i 3,6, a možda i 3,7 odsto BDP-a, ali i primetio da su neki pre samo tri meseca govorili da će taj rast biti 1,8 ili 1,9.\nIzvor: SrbijaDanas.com, 17.Okt.2019\nPredsednik Srbije Aleksandar Vučić gostovao je u emisiji "24 časa" autorke i voditeljke Dušice Spasić...Predsednik Vučić govorio je o aktuelnoj političkoj situaciji u Srbiji, regionu, kao i o nezaobilaznoj temi Kosova i Metohije. On je tom prilikom izneo i informacije o povećanju penzija u...


Humanitarni koncert u Gimnaziji - Ozonpress :: internet portal\nTag: Gimnazija, koncert\nUčenici čačanske Gimnazije još jednom će pokazati humanost.\nNa incijativu učenika Gimnazije, u ponedeljak. 28. decembra, sa počekom u 19.30 u maloj sali za fizičko vaspitanje biće održan humanitarni koncert za pomoć desetomesečnoj devojčici Iskri iz Guče. Kao što smo već pisali, maloj Iskri je dijagnostikovano teško maligno oboljenje oka, a jedina nada je operacija u belgijskoj klinici Sent Luis za šta je potrebno 30.000 evra.\nKako je najavljeno na današnjoj konferenciji za štampu, na humanitarnom koncertu nastupiće dva učenička benda: Jurka i Dado i moreplovci.\n– Potrudićemo se da uz pomoć sugrađana skupimo što više novca da pomognemo maloj Iskri. Sve posetioce očekuje dobra akustična svirka bazirana na rokenrolu, stranim i YU hitovima – najavio je Aleksandar Simeunović.\nUlaz se kao i do sada neće naplaćivati, već će svako u skladu sa svojim mogućnostima moći da ostavi novac u kutiju koja će se nalaziti kod ulaznih vrata.\n– Ovo je naš način da pomognemo. Učenici su se sami organizovali u želji da pomognu. Pored učenika Gimnazije i profesora, pozivam sve Čačane, naše sugrađane, da se uključe u humanitarnu akciju ali i da daju podršku našim mladim talentovanim muzičarima – rekao je profesor Vladimir Živanović.\nKoncert će biti održan u ponedlejak u 19:30 časova.\ngosn x 26/12/2015 u 07:47 Odgovorite\nsvaka cast.ovakve bendove grad treba da podrzi i pomogne da opstanu a ne neke seoske manifestacije za koje se odvajaju velike pare iz budzeta!


Prikupljen novac za malog Nemanju – RADIO TELEVIZIJA BOR\nPrikupljen novac za malog Nemanju\nZVEZDAN, ZAJEČAR – Vest da je osmogodišnjem dečaku potrebna pomoć za operaciju oka prvi je preneo portal „Glas Zaječara“. Odmah po objavljivanju u obezbeđivanje 150 hiljada dinara koliko je bilo potrebno za operaciju u Nišu, uključila se i fondacija „Iskorak“. Dejan Perić iz ove fondacije istakao je da je zavladalo veliko interesovanje i da je novac sakupljen u rekordnom roku.\n„Mi smo se kao fondacija čuli sa roditeljima, upoznali sa problemom i odmah otvorili namenski račun i postavili kutije za prikupljanje novca po gradu. Odazvao se popriličan broj fizičkih lica, a u pomoć je pritekla i „Tekijanka“ koja je odmah uplatila 50.000 dinara, tako da je prikupljeno dovoljno para, čak i više nego što je potrebno, ali će se i taj novac iskoristiti za vanbolničko lečenje, za nabavku lekova i svega što je potrebno za Nemanju“.\nFondacija „Iskorak“ u Zaječaru postoji već sedam godina i radi isključivo na lokalu. Do sada su pokretali velike akcije poput one za nabavku histeroskopa za Zdravstveni centar Zaječar, dok se u poslednje vreme, na sreću, ili nažalost uključuju najviše u akcije u kojima je pomoć potrebna najmlađima.\n„Fondacija „Iskorak“ je osnovana 2013. godine. Mi smo jedna mala lokalna fondacija, što znači da prikupljamo sredstva od fizičkih i pravnih lica sa teritorije grada Zaječara i van njega i ona su namenjena ljudima na teritoriji grada Zaječara, odnosno za ono što oni prepoznaju da je hitno i da je neophodno“.\nPerić dodaje da je ova fondacija opravdala svoje postojanje, kao i da su Zaječarci humani ljudi, i da to pokazuje i podatak da je „Iskorak“ za sedam godina postojanja prikupio i podelio više od 4 miliona dinara novca koji su donirala fizička i pravna lica uglavnom sa teritorije Zaječara.\nTags: fondacija, humanost, iskorak, nemanja, operacija, Pomoć, Zaječar, zvezdan\nPrevious Za vikend najtopliji deo leta\nNext U Boljevcu otvoren market „Idea“, posao dobilo 15 radnika


Otvaranje festivala Design Week ~ Mreza Kreativnih Ljudi\nOtvaranje festivala Design Week\n8.11.15 desavanja, festival No comments\n11-15. NOVEMBAR 2015.\nNedelja dizajna (Design Week) je poseban festival koji okuplja strane i domaće umetnike iz različitih oblasti umetnosti. Svečano otvaranje biće upriličeno 11. novembra u 18 časova u auli Master centra Novosadskog sajma.\nDesign Week se 2015. godine održava drugi put za redom, a cilj projekta je da izgradi i poveže globalnu dizajn scenu sa Novim Sadom, istovremeno da izgradi interkulturalne i poslovne konekcije. Design Week takođe omogućuje međunarodnu vidljivost rada umetnika kroz brojne novinare iz zemlje i inostranstva, razmenu ideja, prikaz novih tendencija u oblasti umetnosti i prikupljanje novih znanja od strane vrsnih predavača iz zemlje i inostranstva putem edukativnih seminara, koji su sastavni deo Design Week-a. Ovaj projekat je i mesto na kojem srpska publika ima jedinstvenu priliku da se, sve do 15. novembra, upozna sa radovima poznatih stranih i domaćih umetnika. Ove godine imaćemo 17 domaćih i stranih izlagača iz oblasti priminjene umetnosti, multimedijalne umetnosti, vajarstva, slikarstva, arhitekture, industrijskog dizajna, fotografije, modnog dizajna, kostimografije…\nTakođe, u okviru Design Week-a, tokom vikenda od 16 časova, održaće se dva predavanja:\nU subotu, 14. novembra održaće se video-prezentacija umetnika iz Holandije Tona Preta koji će imati postavku na izožbi. On će govoriti o svom stvaralačkom radu, a najviše o saradnji sa Ferarijem (http://www.tonpret.nl/). O ovoj saradnji najviše će govoriti specijalni gost iz Holandije, Frans Wauters, vlasnik Ferari Art automobila. Nakon prezentacije, svi zainteresovani moći će da postavljaju svoja pitanja umetniku putem Skajpa, jer, nažalost, nije u mogućnosti da dođe u Srbiju.\nPredavanja će se održati u Master centru Novosadskog sajma.\nViše informacija o učesnicima i predavanjima možete pratiti putem Fejsbuk stranice Design Week. (https://www.facebook.com/serbiadesignweek?fref=ts)